Gde naći vezu između nacionalnih propisa i standarda? - Portal Kvalitet\nOrganizacije svih vrsta i veličina u celom svetu primenjuju standarde kako bi unapredile svoje poslovanje, iako ih na to zakonski propisi ne obavezuju. Ipak, u određenim oblastima regulatorna tela donose različite propise u kojima se pozivaju na odgovarajuće standarde. U takvim slučajevima, primena odredaba standarda je pretpostavka i dokaz za poštovanje zakonskih propisa.\nZbog direktne veze između propisa i određenih srpskih standarda na veb-sajtu ISS-a je predviđeno posebno mesto na kojem korisnici mogu pronaći svaki nacionalni tehnički propis u kojem se pominju srpski standardi. Pretraga se vrši prema ključnoj reči, za koju se bira deo naziva nekog propisa ili naziva organa koji je donosilac tog propisa. Ključna reč se može se uneti ćirilicom ili latinicom, s tim što uvek mora biti u istom padežu kao u nazivu propisa i poželjno je da se sastoji od više reči. Na primer, ukoliko se kao ključna reč unese reč „sredstvo“, na osnovu nje će se kao rezultat pretrage pojaviti Pravilnik o uslovima koje mora da ispunjava kvalifikovano sredstvo za kreiranje elektronskog potpisa odnosno pečata i uslovima koje mora da ispunjava imenovano telo, u kojem se poziva na 6 srpskih standarda. Ukoliko je, međutim, cilj pretrage P_ravilnik o registraciji medicinskog sredstva_ (u kojem se poziva na SRPS EN ISO 13485:2017), kao ključnu reč treba uneti „sredstva“ ili drugu reč iz naziva, ili čak i deo reči, kao npr.: „regist“. Za sigurnu i uspešnu pretragu preporuka je da se vrši uz pomoć više vezanih reči („registraciji medicinskog“ ili „registraciji medicinskog sredstva“, kao i: „Ministarstvo zdravlja“). Na SRPS EN ISO 13485:2017 poziva se i u Pravilniku o proizvodnji medicinskih sredstava, a do njega se dolazi unošenjem neke od tri poslednje reči iz naziva, ili dve i više vezane reči, kao i dela, ili punog naziva nadležnog ministarstva). U slučaju da je reč pogrešno ukucana, ili da ne postoji nacionalni propis koji u svom nazivu sadrži zadatu reč, korisnik dobija obaveštenje da informacija nije pronađena.\nIspod svakog od nacionalnih tehničkih propisa (pravilnika, zakona, uredaba i ostalih važećih propisa) u čijem nazivu se javlja tražena reč navedene su oznake srpskih standarda na koje se propis poziva, a svaka oznaka je aktivan link koji korisnike „vodi“ do stranice sa više informacija o tom standardu.\nKako pronaći ovu stranicu? Do stranice sa propisima dolazi se preko glavne strane veb-sajta, tako što se u odeljku „Standardizacija“ klikne na podmeni koji se nalazi u njegovom donjem delu, pod nazivom „Nacionalni propisi i standardi“. Direktan link za pristupanje stranici je: https://iss.rs/sr_Cyrl/regulation.


Odobreno 18 IPA projekata za BiH – Asocijacija za demokratske inicijative (ADI)\nOdobreno 18 IPA projekata za BiH\n8 Marta, 2013 / Komentari isključeni za Odobreno 18 IPA projekata za BiH\nU okviru Programa partnerstva civilnog društva “Podrška regionalnim tematskim mrežama”, za BiH je odobreno 18 projekata. Vrijednost kompletnog programa za region iznosi 11 miliona eura, dok je po projektu odobreno od 500.000 do 800.000 eura za period od četiri godine. “Projekti će se baviti pitanjima koja se, između ostalog, odnose na zaštitu žena i prevenciju rodno zasnovanog nasilja, antikorupciju, ruralni razvoj, održivi izvor energije, te reformu javne uprave.\nDirektorica Asocijacije za demokratske inicijative Sarajevo Snježana Ivandić rekla je da će se njihov projekat prije svega fokusirati na istraživanje o tome kakav građani BiH imaju pristup informacijama i uslugama koje treba da obezbijedi država, a posebno na besplatnu pravnu pomoć.\nRezidentna savjetnica projekta “Tehnička pomoć organizacijama civilnog društva u BiH” (TACSO) Slavica Drašković objasnila je da ovaj projekat pruža asistenciju po pitanju stručne pomoći u vezi partnerstava, ljudskih resursa na projektima, procedura EU, te specifičnih problema nabavki.\nPredsjednik Upravnog odbora Fondacije “CPI” Zoran Ivančić rekao je da je njihovim projektom predviđeno da 14 organizacija civilnog društva iz jugoistočne Evrope nadgleda i pokuša uticati na energetske politike u regionu, kako bi one bile u skladu sa evropskim normama, direktivama i planovima. On je objasnio da je ovaj četvorogodišnji projekat baziran na modelu Ministarstva energetike Velike Britanije, kojim će se uticati na veće korištenje obnovljive i održive energije.\nOdržan okrugli stol Kluba zastupnica u parlamentu FBiH\nOtvoren Zavod za pružanje besplatne pravne pomoći


Urbani električni kamion kompanije Mercedes - AutoExclusive - Auto vesti, Novi, Luksuzni, Polovni automobili\nUrbani električni kamion kompanije Mercedes\nMercedes se priprema za predstavljanje svog prvog potpuno električnog kamiona koji stiže na svetsko tržište.\nBaziran na Urban eTruck studiji koja je debitovala prošlogodišnjem IAA događaju, prozvodna verzija je zvanično potvrđena pre nekoliko dana, dok su Nemci već započeli pregovore sa preko 20 potencijalnih kupaca iz sektora dostavljanja i logistike koji su pokazali veliko interesovanje za vozilo.\nKako bi bolje odgovarao njihovim potrebama, električni kamion od 18 do 25 tona biće lansiran na tržište, a u zavisnosti od njihovih aplikacija, modeli će dolaziti u serijama kamiona sa hladnjačama, suvim tovarnim prostorom ili kao verzije platformskih vozila.\nSa nultim emisijama izduvnih gasova i 200 kilometara opsega, veliko vozilo teži do 25 tona, dok mu je maksimalna nosivost 12,8 tona. Prva grupa kamiona biće predata kupcima u Nemačkoj i širom Evrope na testiranje u trajanju od 12 meseci kasnije ove godine. Tokom ovog vremena, ovi kamioni će biti pod budnim nadzorom odeljenja za ulična testiranja kompanije Mercedes-Benz.


Tri vrste sijalica povučene sa tržišta zbog rizika od strujnog udara i požara - 05.03.2021, Sputnik Srbija\nTri vrste sijalica povučene sa tržišta zbog rizika od strujnog udara i požara\nJoš tri proizvoda povučena su sa našeg tržišta, a reč je o ukrasnim sijalicama koje mogu izazvati strujne udare ili požare. 05.03.2021, Sputnik Srbija\n© Flickr / Steve JohnsonStop\nJoš tri proizvoda povučena su sa našeg tržišta, a reč je o ukrasnim sijalicama koje mogu izazvati strujne udare ili požare.\nPovučen je proizvod „MULTI FUNCTION RICE LIGHT 300“ sa kontrolerom sa osam funkcija i 300 sijaličnih mesta , boja svetlosti žuta, provodnici sive boje. Proizvod je upakovan u kutiju od kartona, pretežno plave boje.\nKako je navedeno na sajtu sistema za uzbunjivanje o nebezbednim proizvodima Ministarstva trgovine NEPRO, razlog povlačenja je to što proizvod nije označen u skladu sa harmonizovanim standardima, ne prati ga uputstvo za upotrebu sa bezbednosnim informacijama na srpskom jeziku u skladu sa pravilnicima, što dalje može imati za posledicu pogrešno korišćenje proizvoda.\n„Usled nepravilnog korišćenja proizvoda korisnik može pretrpeti strujni udar ili prilikom nepravilne upotrebe proizvoda može doći do pregrevanja i na taj način do izazivanja požara“, navodi se.\nPrinudne mere koje su izrečene podrazumevaju zabranu isporuke na tržište i povlačenje proizvoda iz prometa, a određuje se i mera opozivanja i uništenja proizvoda.\nSledeći proizvod koji je povučen je „DIGITAL LIGHT SERIES LED LX-04“ – svetleći niz sa kontrolerom sa osam funkcija i 100 sijaličnih mesta u led tehnologiji, boja svetlosti bela, provodnici sive boje.\n„Proizvod nema potrebne oznake, bezbednosne informacije i uputstvo za upotrebu na srpskom jeziku što za posledicu može imati pogrešno korišćenje proizvoda. Poklopac kontrolera (drajvera) se odvaja bez upotrebe alata, pa delovi pod naponom lako mogu postati dostupni, zbog čega korisnik proizvoda može pretrpeti električni udar. Takođe postoji mogućnost da se proizvod pregreje što može izazvati požar“, navodi se na pomenutom sajtu Ministarstva trgovine.\nPrinudne mere koje su izrečene podrazumevaju zabranu isporuke na tržište, a određuje se i mera opozivanja i uništenja proizvoda.\nTreći proizvod koji je povučen jeste „MULTI FUNCTION LED LIGHT HMH“ – svetleći niz sa kontrolerom sa osam funkcija i 100 sijaličnih mesta u led tehnologiji, boja svetlosti bela, provodnici crne boje.\nRazlozi za povlačenje isti su kao kod prethodnog proizvoda, kao i prinudne mere koje su izrečene.\nZemlja porekla sva tri proizvoda je Kina. Distributeri za prva dva se nalaze u Doljevcu i Pančevu, a za treći u Nišu, prenosi B 92.


Među najvećim investitorima\nMeđunarodna trgovina može da bude idealan način da se ubrza ekonomski oporavak i da se Grčka i Srbija približe ekonomskom rastu, mišljenja je Constantine Economides, ambasador Grčke u Srbiji u intervjuu za BIZLife. Ekonomski, ali i politički odnosi dve zemlje bili su povod za razgovor sa ambasadorom Grčke.\nZa Grčku i Srbiju se kaže da imaju srdačne, prijateljske odnose. Po vašem mišljenju, šta je najviše doprinelo ovako dobrim odnosima dve zemlje?\nZaista, Republika Grčka i Srbija neguju odlične odnose, ne samo na zvaničnom nivou, već i u kontekstu njihovih zajedničkih, istorijskih, verskih, kulturnih i društvenih veza. Naša bliskost se ogleda u svim aspektima naše saradnje, i dodatno je poboljšana evropskom perspektivom Srbije, koju Republika Grčka u potpunosti podržava. Dozvolite da vas podsetim da Republika Grčka nastavlja da bude jedan od najvećih investitora u Srbiji, sa značajnom količinom uloženih sredstava, svrstavajući je među tri najveća inostrana investitora Srbije. Posebno smo srećni što svake godine dočekujemo više od 800.000 srpskih turista svake godine, takođe smo veoma ponosni na srpske studente koji uče grčki jezik kroz stipendije i akademske donacije.\nIzjavili ste da nova grčka vlada ostaje pri svom stavu i ne priznaje samo-proglašenu nezavisnost Kosova. Da li smatrate da će pitanje Kosova biti uslov ulaska Srbije u EU?\nGrčka je jedna od pet zemalja EU koja nije priznala nezavisnost Kosova. Istovremeno u potpunosti podržavamo evropsku perspektivu Srbije i ohrabrujemo posredstvo EU u pregovorima između Beograda i Prištine, i potpunu primenu sporazuma u Briselu. Što se tiče pregovora o pristupanju Srbije EU, kao što već znate postoji osnovana procedura koju svaki kandidat mora da preduzme i zahteva ispunjenje svih zadatih preduslova. Već sam to izjavio u prošlosti i ponoviću ponovo, smatram da Srbija ima političku volju i sposobnost da ispuni postavljene uslove od strane članica EU.\nKako ocenjujete ekonomske odnose dve zemlje?\nGrčko-srpski ekonomski odnosi su odlični. Grčki preduzetnici su davno prepoznali potencijal u srpskom tržištu i ovde su aktivni već skoro dvadeset godina. Danas, oko dvesta kompanija sa grčkim kapitalom su prisutne u Srbiji i ukupno su investirale skoro 2,5 milijardi evra. Pored toga, Srbi pokazuju jasnu i neosporivu zainteresovanost za grčke turističke destinacije tokom godine, a posebno tokom letnje sezone. Uveren sam da su mnogi vaši čitaoci makar jednom proveli svoj godišnji odmor u Grčkoj i siguran sam da su se vratili sa najboljim uspomenama i iskustvima.\nS' tim u vezi, mislim da bi trebalo da obe zemlje obrate pažnju na njihovu bilateralnu trgovinu i da pokušaju da je ojačaju. Nažalost, prisnost naših odnosa, generalno, nije dobro predstavljena našom razmenom dobara. Naročito tokom ovakvih vremena, kada obe naše zemlje pate od ekonomskih nedaća, međunarodna trgovina može biti idealan način da se ubrza ekonomski oporavak i da se približimo ekonomskom rastu.\nU kojoj meri, prema vašem mišljenju, je ekonomska situacija u jednoj i u drugoj državi slična ili različita?\nEkonomska situacija u Srbiji i Grčkoj možda deluje slično, ali moje mišljenje je da one nisu iste. Obe države se suočavaju sa posledicama mnogo šire ekonomske krize i recesije, nalaze se u istom delu sveta i imaju, više ili manje, ekonomije iste veličine. S druge strane, njihova sadašnja situacija je rezultat potpuno različitih političkih i istorijskih faktora, a da ne spominjem ogroman značaj (i razliku) činjenice da Grčka ima članstvo u evrozoni. Naši partneri u Evropskoj uniji biće naši glavni saveznici u tekućem procesu bavljenja teretom ekonomske krize, podržavajući naš put ka ekonomskom oporavku.\nSrbija je u potpuno drugačijoj situaciji. Zavisna uglavnom od izvoza, Srbija je pretrpela veliku štetu suočavajući se sa smanjenjem tražnje tradicionalnih partnera za izvoz, dok je, u isto vreme, ekonomska tranzicija u toku i značajno utiče na trenutnu situaciju srpske privrede. S obzirom na to, podrška MMF-a, preko stand-by aranžmana, deluje kao štit ka spoljnim pritiscima recesije i čini Srbiju atraktivnijom za strane investitore. Naravno, Srbija, kao i Grčka, mora da sprovede neophodne reforme u cilju prilagođavanja ekonomske i administrativne strukture trenutnim zahtevima.\nNakon pobede Sirize i izbora novog premijera Aleksisa Ciprasa u srpskoj javnosti je bilo polemike u kojoj meri je politika štednje štetna po državu i kako će se ona odraziti na Grčku, i da li Srbija možda treba da primeni drugi metod.\nGrčka je u pregovorima sa svojim poveriocima i svi se nadamo da će sporazum uskoro biti postignut, kako bi naša privreda započela proces oporavka. Odluka o metodu ekonomskog programa zavisi od Vlade i naroda Srbije.\nImate bogato diplomatsko iskustvo. Kad bi ste bili ponovo u prilici da birate vaše zanimanje da li bi to ipak bila diplomatija?\nKoliko ste imali prilike da za godinu i po dana koliko ste ambasador upoznate Srbiju i da li je ovo zemlja u kojoj se stranci lako osećaju kao u svojoj domovini?\nZvanično sam preuzeo dužnost ambasadora u Srbiji u septembru 2013. godine, ali verovatno znate da ja nisam prvi put ovde. Moj otac je radio ovde kao ambasador 1973. godine i mislim da je pošteno da kažem da se u Srbiji zaista osećam kao kod kuće, ali ne samo ja: svi stranci, naročito Grci!\nZavršen Samit 100 lidera jugoistočne Evrope\n26/04/2021 | 20:43\nVW za PREVARU VEKA od bivšeg šefa traži MILIJARDU EUR


Teško je definitivno reći koja je svrha primjene modernih mreža na radijatore. Neki ljudi to smatraju mjerom zaštite djece od opekotina kada dođu u dodir sa vrelim metalnim površinama, dok drugi štite grejače od prašine i prljavštine.Nećemo to …\nDaleko od civilizacije, grijanje šporeti je jedini način zagrijavanja kuće, jer ne zavisi od blizine gasnih mreža i muha električnih mreža. Genijalno povezivanje peći i kotla dovelo je do zagrevanja privatne kuće sa drvetom u potpuno nov proces.U …\nNema sumnje da je u ovom trenutku jeftinije zagrevati glavnim gasom, ali nije svugdje. Nasuprot tome, struja se prenosi u najdalje selo, tako da ljudi često biraju električne grejače. Odlučili smo da razgovaramo o tome šta su i koliko je korisno …\nIzgradnjom sistema grejanja u svojoj kući ili stanu, svaki vlasnik želi da mu baterije koje je izabere budu moćne i lepe i jeftine. Danas nema potrebe tražiti kompromisno rješenje. Svi ovi kvaliteti imaju čelične radijatore.Pored toga, oni su što …\nPrema tipovima, regulacioni ventil za radijatore može se klasifikovati u dva tipa - to je mehanizam sa podesivim intenzitetom tečenja i diskretnog, koji može biti otvoren ili zatvoren.Ako je sve jasno s prvom jedinicom, druga, termostatska, podeljena …\nEfikasan sistem grejanja je neophodan ne samo za stambene zgrade, industrijske komplekse i poslovne objekte. Ponekad je neophodno obezbediti grejanje za putnički odjeljak ili tijelo automobila, građevinske prikolica ili druge privremene prostorije …\nGlavni zadatak za koji sistem grejanja služi je efikasno prenos toplote sa uređaja za grejanje u prostoriju. Da bi se poboljšao kvalitet prenosa toplote, određena su dva metoda: povećanje snage uređaja za grejanje i smanjenje gubitaka toplote. Ako …\nPirozni kotli na čvrsto gorivo postaju sve popularniji zbog svojih karakteristika i mogućnosti štednje goriva. Savremene tehnologije omogućavaju upotrebu jedinica u automatskom režimu, kao što su kotlovi na gas, što čini njihov rad lakšim. Opisaćemo …\nZa autonomno grejanje trenutno građevinsko tržište nudi veliki broj različitih uređaja za grijanje, uključujući aluminijum, a njihova snaga zavisi od količine vode u aluminijskom radijatoru, odnosno na kapacitetu.Naravno, ovo nije jedini faktor koji …\nKao što je poznato, rad sistema grejanja zavisi uglavnom od toga koliko su odabrani parametri svih elemenata. A ako se pažnja posvećuje bojlima i radijatorima, cevi se često stiču na osnovu "što je jeftinije" ili "što je bilo pri ruci". U …


BalkanMagazin :: SAD bi da EU finansira infrastrukturu za američki gas\nsreda, 29. avgust 2018 12:50\nZvanični Vašington namerava da natera Evropsku uniju da finansira izgradnju skupe infrastrukture za isporuke američkog tečnog prirodnog gasa, kaže ruski ministar inostranih poslova Sergej Lavrov.\nIzjave američkog predsednika Donalda Trampa o projektu Severni tok 2 ukazuju na nameru zvaničnog Vašingtona da natera Evropsku uniju da finansira izgradnju skupe infrastrukture za isporuke američkog tečnog prirodnog gasa (LNG), izjavio je ruski ministar inostranih poslova Sergej Lavrov, prenosi Tanjug.\nCilj Trampove izjave je Moskvi jasan, rekao je diplomata u intervjuu za slovački list Pravda, a ruska agencija Tas s podseća da je Tramp u julu, na samitu NATO-a u Briselu, otvoreno kritikovao članice alijanse koje učestvuju u projektu Severni tok 2, dok je Nemačku nazvao "zatočenikom Rusije".\n"To ukazuje na promovisanje američkih ekonomskih i energetskih interesa u Evropi, a posebno, ima za cilj da natera članice EU da finansiraju izgradnju skupe infrastrukture i da počnu da kupuju tečni prirodni gas od SAD, koji je za 30-40 odsto skuplji od gasa iz gasovoda iz Rusije", izjavio je Lavrov.\n"Na Evropljanima je, međutim, da odluče koja opcija im se više dopada", dodao je Lavrov naglašavajući da je Severni tok 2 čisto komercijalni projekat i da je cilj implementacije ovog projekta diverzifikacija ruta snabdevanja gasa i uklanjanje rizika tranzita. "Na kraju krajeva, cilj je zadovoljavanje rastuće tražnje evropskih ekonomija za energetskim resursima, kao i jačanje energetske bezbednosti čitavog evropskog kontinenta".\nZvanični Vašington se otvoreno suprotstavlja izgradnji tog gasovoda, i pokušava da ga blokira, navodi Tas s.


Pčelari iz Srebrenice i Bratunca dobili vrijednu donaciju - UPSMedia Pčelari iz Srebrenice i Bratunca dobili vrijednu donaciju – UPSMedia\nPčelari iz Srebrenice i Bratunca dobili vrijednu donaciju\njun 30, 2016 januar 15, 2019 admin\nU Bratuncu i Srebrenici, članovima četiri pčelarska udruženja iz ovih opština, podijeljeni su pčelarska oprema i društva sa košnicama . Opremu je donirala Japanska agencija za međunarodnu saradnju (JICA) koja već godinama pomaže poljoprivrednike u ovim opštinama. Pčelarstvo u opštinama Bratunac i Srebrenica predstavlja jednu od popularnijih grana poljoprivrede i dobijena donacija pčelarima znači mnogo u unapređenju njihovih pčelinjaka.\nBorisav Petrović je mladi pčelar iz Bratunca, posjeduje 15 društava, i izuzetno je zadovoljan onim što je dobio.\n„Ja bez ovoga ne mogu da radim, mnogo će mi dobro doći, nova oprema uvijek dobro dođe. Ovo je stvarno za čistku desetku“, rekao je Borisav Petrović.\nPored opreme za pčelarstvo, doancijom su obuhvaćene i košnice sa društvima pčela, što će dodatno ojačati već postojeće kapacitete.\n„Imam 5-6 društava i ovo će mi pojačati kapacitete, u penziji sam, pa ću se malo ovim baviti“, zadovoljan je Boško Živković, pčelar iz sela Magašići kod Bratunca.\nUdruženje pčelara „Kesten “ iz Bratunca već dvije godine uspješno sarađuje sa Japanskom agencijom za međunarodnu saradnju (JICA), a današnjom donacijom obuhvaćeno je 30 članova ovog udruženja.\n„Ova donacija nam dosta znači, u ove dvije godine od kako „JICA“ podržava naše Udruženje, mogu da vam kažem da se Udruženje preporodilo. Naše Udruženje broji 90 članova i poosno mogu da kažem da smo najjače Udruženje u okruženju što se tiče pčelarstva“, izjavio je Marko Živković.\nJapanska agencija za međunarodnu saradnju (JICA) ovom donacijom i drugim aktivnostima želi da ojača pčelarske kapacitete u Bratuncu i Srebrenici.\n„Trudimo se da kroz aktivnost pčelarstva na teritoriji ove dvije opštine doprinesemo povećanju izvora prihoda što bi u ovom slučaju predstavljalo pčelarstvo. Med predstavlja proizvod koji daje dodatnu vrijednost i jeste profitabilan, ali sami prinosi meda zavise najviše od vremenskih uslova, ove godine u aprilu i maju je bilo dosta kišno i pčele nisu mogle mnogo meda da unesu, tako da se pčelari često susreću i sa problemima“, rekao je Mijoši Hiroki, Glavni savjetnik u JICA.\nDonacijom je obuhvaćeno i 16 pčelara opštine Srebrenica, koji su mogli da prisustvuju i stručnom predavanju namijenjenom pčelarima početnicima.\n← Parastos u Brežanima\nBlaszczykowski tragičar Poljske, Portugal u polufinalu →


Investicija nemačkog MTU u Srbiji drastično smanjuje nezaposlenost – 24sata online\nInvesticija nemačkog MTU u Srbiji drastično smanjuje nezaposlenost\n– Zemljište na kom će se graditi hale kompanije MTU pripada državi, tako da tu nismo imali nikakvih problema oko eksproprijacije. Objekti će biti izgrađeni kod bazena, u blizini raskrasnice Nova – Stara Pazova na 25 hektara. U planu je da radovi počnu za mesec i po dana, a da proizvodnja počne u martu 2022. godine. Izgradnja ovog giganta avio-industrije gotovo će iskoreniti nezaposlenost u našoj opštini, pošto je ona trenutno svega tri odsto. Ovde će biti posla i za stanovnike okolnih mesta koji gravitiraju prema Staroj Pazovi, pre svega za žitelje Pećinaca, Rume, Zemuna, Batajnice i Inđije – govori Radinović.\n– Za rad u novim pogonima biće potrebno više od 100 visokokvalifikovanih ljudi, za šta smo već odvojili dva odeljenja u Tehničkoj školi, kako bi mlađi kadar bio adekvatno obučen. Kada projekat bude kompletno završen biće izgrađeno nekoliko hala čija će površina biti od 30.000 do 50.000 metara kvadratnih. Nemci su pažljivo birali lokaciju, a mi smo ponudili najbolje uslove. Krajnji cilj je da bude zaposleno od 1.800 do 2.000 ljudi, što su neverovatne brojke. Za našu opštinu, ali i čitav sremski kraj ovo znači mnogo i tek će se videti benefit otvaranja ovakve fabrike, koja inače posluje u sto zemalja sveta – ističe Radinović.\nTagovi: deloviminhenMTU Aero EnginesNemciNova PazovaSrbija\nBrnabićeva s predstavnicima Grupe za kinematografiju PKS


Krv dalo 406 Novovarošana\nNaslovnica NAJNOVIJE Društvo Krv dalo 406 Novovarošana\nNova Varoš – – Opštinska organizacija Crvenog krsta tokom već sad minule godine svoje aktivnosti je posebno usmjerila na motivisanje, okupljanje i realizaciju akcija dobrovoljnog davalaštva krvi, koje već godinama unazad karakteriše dobar odziv i spremnost da se humanost pokaže na djelu.\nU proteklih 12 mjeseci, u saradnji sa užičkim Zavodom za transfuziju krvi, sprovedeno je sedam akcija u kojima je ovu dragocjenu tečnost dalo 406 Novovarošana, od kojih su njih 126 učenici ovdašnjih srednjih škola.\nPrema riječima sekretara OO CK Milene Jojević, ova organizacija je svoj rad bazirala i na podsticaju mladih da aktivno učestvuju u brojnim akcijama koje su organizovane sa ciljem da se popularišu vrijednosti kao što su solidarnost, empatija i humanost. Tako je sprovedena tradicionalna akcija pod nazivom „Trka za sretnije djetinjstvo“, u kojoj su zapažene takmičarske rezultate ostvarili učenici osnovnih škola sa područja opštine. Novovaroški Crveni krst bio je organizator i takmičenja na temu „Šta znaš o Crvenom krstu“, u kome je svoja znanja na temu historijata, humane misije i značaja ove organizacije, snagu odmjerilo tridesetak osnovaca – učenika četvrtih razreda. Od aktivnosti u ovoj oblasti izdvaja se i organizovanje literarno-likovnog konkursa na temu „Krv život znači“, koja već po tradiciji izazove interesovanje među novovaroškim mladim likovnim i pjesničkim talentima.\nNova Varoš je, u odnosu na broj stanovnika, na vrhu liste kada je dobrovoljno davalaštvo u pitanju. Brojka od više od 400 davalaca je realno mnogo veća jer u taj broj nisu uračunati ljudi koji su lično dali krv za nekoga, što je takozvano porodično davanje krvi, ističe Jojević i apeluje na sve strukture u opštini da se uključe i pomognu u davalaštvu, jer je to u interesu čitave zajednice, posebno bolesnih kojima jedna boca krvi može da spasi život.


U susret Vidovdanu - Promovisan četvrti Vidovdanski Zbornik poezije - Telegraf.rs\n28/06/18 | 12:01\nKnjiga predstavlja četvrti Vidovdanski Zbornik po redu u kom su zastupljena 43 pesnika iz Srbije i drugih zemalja, a poezija je rodoljubivog, duhovnog i misaonog karaktera\nSinoć je u Kući kralja Petra I na Senjaku održana promocija knjige "Pesnički zavet Vidovdanu 4" priređivača Milorada Šarovića i Marijane Trivić, a podršku realizaciji ovog književnog projekta dala je Opština Savski venac i Kancelarija za Kosovo i Metohiju.\nKnjiga predstavlja četvrti Vidovdanski Zbornik po redu u kom su zastupljena 43 pesnika iz Srbije i drugih zemalja, a poezija je rodoljubivog, duhovnog i misaonog karaktera. Na promociji su govorili predsednik Skupštine opštine Savski venac Nemanja Berić, pomoćnik direktora Kancelarije za KiM Petar Petković i autori.\nPredsednik Skupštine opštine Savski venac Nemanja Berić istakao je da Opština rado podržava ovakve projekte koji imaju za cilj očuvanje i negovanje srpske tradicije, običaja, kulture, istorije, a simboli svega toga su prvenstveno Vidovdan i Kosovo i Metohija.\nPomoćnik direktora Kancelarije za Kosovo i Metohiju Petar Petković rekao je da su srpski pesnici kroz vekove upravo bili ti koji su na najbolji način umeli kroz svoje stihove da pretoče Vidovdanski i Kosovski zavet i učine da Kosovo ne bude samo toponim, već pre svega mesto našeg susreta sa istorijom, tradicijom, kulturom.\n- Kosovo je izvorište našeg identiteta. Vidovdan je veliki zavetni praznik važan za ceo srpski narod i onaj na Kosovu i onaj koji živi u ostatku države Srbije. Važno je da i ove godine dočekamo Vidovdan sećajući se naših predaka, našeg Kosovskog zaveta. I danas nakon 200 godina mi ponovo pišemo i nećemo prestajati da pišemo pesme o Kosovu, a to govori da se ne odričemo našeg identiteta - poručio je Petković.\nMarijana Trivić, jedna od priređivača i predsednica Srpskog književnog društva "Zavet Vidovdanu" koje je izdavač Zbornika, zahvalila se Opštini Savski venac i Kancelariji za KiM na podršci i objasnila da su svih 43 autora, koji su zastupljeni u knjizi, dali svoj doprinos srpskoj istoriji, kulturi i istoriji i svoj pečat jednom od najvećih srpskih praznika, a to je Vidovdan.\nDrugi priređivač, epsko- lirski pesnik i narodni guslar Milorad Šarović objasnio je da epska poezija opisuje srpske bojeve i junaštva.\n- To su dugačke pesme i nije ih lako pisati s obzirom da se moraju poznavati istorijske cinjenice i sve ostalo što se želi iskazati takvom epskom pesmom. Ovo je četvrta po redu knjiga, a do sada smo izdali još tri Božićna Zbornika duhovne poezije - zaključio je Šarović.\nU kulturno- umetničkom delu programa nastupili su članovi KUD-a "Branko Cvetković", narodni guslar Boško Vujačić, pesme su kazivali pesnik Branko Konatar i pesnikinja Jasmina Milošević, a prigodnu zdravicu kazivao je Dragiša Simić.\nGorela Palata Albanija: Vatrogasci uhasili požar (FOTO I VIDEO SA LICA MESTA)\nTeška noć u Beogradu: U tri saobraćajne nesreće povređena četiri muškarca


NOĆ U BEOGRADU: Pet saobraćajnih nezgoda, nema teže povređenih! - Informer\nBeta | 08. 12. 2017.\nNOĆ U BEOGRADU: Pet saobraćajnih nezgoda, nema teže povređenih!\nU Beogradu se u noći između četvrtka i petka dogodilo pet saobraćajnih nezgoda u kojima nije bilo teže povređenih, rekla je portparolka Hitne pomoći Nada Macura\nKako je Macura rekla, oko 23.00 lakše povrede zadovio je pešak na okretnici autobuske linije 39 u Kumodražu i on je prevezen u Urgentni centar.\nOko 22.30 u Rakovici je došlo do prevrtanja automobila, međutim vozač nije zadobio povrede, pa je pregledan na mestu nezgode.\nMacura je dodala da su se dve saobraćajne nezgode dogodile na uglu Ulice bratstva i jedinstva i Valjevskog odreda u Borči u kojima nije bilo teže povređenih.\n- Oko 20.10 su dve osobe zadobile lakše povrede i prevezene su u Urgentni centar, a oko 21.20 došlo je do obaranja pešaka koji je prevezen u Kliničko bolnički centar Zemun sa lakšim povredama - rekla je Macura.\nJedna osoba zadobila je lakše povrede u nezgodi koja se dogodila oko 20 sati na nadvožnjaku iznad auto-puta u smeru ka Rudu i ona je prevezena na Institut za ortopediju Banjica.\nHitna pomoć imala je do jutros u 7 časova ukupno 121 intervencija od kojih je 18 bilo na javnom mestu.\nMacura je rekla da su se od hroničnih bolesnika najviše javljali pacijenti sa hipertenzijom i oni sa bolovima u grudima.\nHitna pomoć Nada Macura Intervencije saobraćajne nezgode\n14:33 Društvo 0\nNOĆ U BEOGRADU: U udesima povređena dva mladića, prijavljeno nekoliko tuča!


Ministarstvo: Nastavlja se rušenje objekta nelegalno izgrađenog na vrhu Kopaonika - Društvo - Dnevni list Danas\nPočetna » Društvo » Ministarstvo: Nastavlja se rušenje objekta nelegalno izgrađenog na vrhu Kopaonika\n2Piše: Beta 28. oktobra 2020. 15.09\nMinistarstvo građevinarstva Srbije je danas objavilo da je o tome obaveštena republička građevinska inspekcija.\nRadovi su danas nastavljeni pošto je u avgustu investitorka obavestila inspekciju da zbog zdravstvene situacije s korona virusom i kućne samoizolacije nije mogla da nastavi izvršenje rešenja republičkog gradjevinskog inspektora – navedeno je u saopštenju.\nObjekat još nije srušen u potpunosti, ali su uklonjeni krov, instalacije, oprema, stolarija sa prvog sprata.\nGrađevinska inspekcija je sprovela kompletan upravni postupak i donela rešenja o rušenju objekta bespravno izgrađenog na Pančićevom vrhu.\nU saopštenju piše da investitor o svom trošku izvršava rešenje pošto troškovi uklanjanja objekta na kraju uvek padaju na njegov trošak, čak i kada inspekcija izvršenje sprovodi prinudnim putem, angažovanjem privrednog društva, odnosno drugog pravnog lica, a troškovi rušenja se naplaćuju od investitora.\nObjekat na Kopaoniku je u Programu uklanjanja objekata, a troškovi uklanjanja objekata investitora su procenjeni na 26,3 miliona dinara (bez PDV-a).\nInspekcija Ministarstva gradjevinarstva je protiv investitorke Snežane Mitković podnela krivične prijave za bespravnu gradnju, nastavak bespravne gradnje, falsifikovanje – lažne prijave za legalizaciju objekta.\nPodnela je i krivične prijave protiv NN lica iz Opštine Brus, predsednika Opštine, sa optužbom da je naredio NN licu da izvrši falsifikovanje službene isprave, kao i protiv direktora JP „Skijališta“ zato što je dozvolio priključenje objekta izgradjenog bez gradjevinske dozvole na elektroenergetsku mrežu i tehničku vodu JP „Skijališta Srbije“.\nKopaonik, nelegalna gradnjaBeograd\nPodignuta optužnica protiv investitorke nelegalnog objekta na Pančićevom vrhu\n28. oktobra 2020. u 15.25\nMinistarstvo ko da rusi Skadar na Bojani. Sve sto za noc poruse, za dan „imari“ izgrade. Ili ide obrnuto, kako bese ono.\n28. oktobra 2020. u 18.29\n„NN lice iz Opštine Brus, predsednik Opštine“? Otkad je predsednik Opštine NN lice, za boga miloga?! U to vreme na toj funkciji je bio onaj manijak Jutka, znači da ima svoje ime i prezime.


Klimatizacija - Enel Ps\nSavremena rešenja Data Centra podrazumevaju IT opremu velike električne snage koja oslobađa veliku količinu toplote, što stvara značajnije izazove sistemu klimatizacije. Imajući to u vidu, uz pomoć savremenih alata za projektovanje i kvalitetnog i pravilnog inženjeringa u izvođenju, realizujemo kompleksna rešenja.\nKlimatizacija prema gustini opreme\n< 3kW/rack – Tradicionalno rešenje hlađenja iz duplog poda\nPri projektovanju ovakvog rešenja posebnu pažnju poklanjamo pozicioniranju rekovskih kabineta i klima ormara čime se:\nobezbeđuje nesmetano kretanje vazduha iz tople zone u povrat klima ormana\nsprečava tzv. “bypass” strujanje vazduha\nsprečavamešanje vazduha tople i hladne zone\n> 3kW/rack – Sistem zatvaranja tople ili hladne zone (HACS/CACS)\nčime se omogućava veća temperatura povratnog vazduha u klima ormar, a time i njegov veći kapacitet.\n< 5kW/rack – In Row\nPredstavlja najbolji izbor sa rashladnim jedinicama postavljenim u nizu, (in row) direktno pored rekova. Kod Inrow sistema nema korišćenja duplog poda i rešetki u duplom podu, a vazduh cirkuliše horizontalno između tople i hladne zone koje su striktno razdvojene.\n> 15kW/rack – In Rack\nKada u njih smeštamo „blade“ servere, predlažemo sistem „In rack“ hlađenja, gde se zatvaranjem omogućava cirkulisanje hladnog vazduha unutar samog kabineta.\nRedundantnost sistema hlađenja\nPošto sistem hlađenja, kao i ostatak Data Centra, radi 24/7/365, potrebno je obezbediti njegovu sigurnost u vidu redundantnih (rezervnih) jedinica. Najčešće se ostvaruje u konfiguraciji N+1, gde broj od N jedinica zadovoljava kapacitet hlađenja, a jedna je uvek rezervna (back-up).\nSistemi sa hladnom vodom\nKod ovog ekonomičnog sistema, hlađenje se ostvaruje rashladnim agregatom (chillerom), a rashladni medijum je uglavnom mešavina voda/glikol u odnosu 70:30. Temperaturski režim je najčešće 7/12 C, zbog ostvarivanja što većeg kapaciteta unutrašnjih jedinica, a samim tim i smanjivanja kapitalnih troškova čitavog sistema. Moguće je koristiti i opciju „free cooling“ hlađenja bez kompresora, čime smanjujemo operativne troškove u eksploataciji.\nSistemi sa direktnom ekspanzijom\nHlađenje se ostvaruje pomoću kompresora u unutrašnjim jedinicama i spoljašnjih kondezatora, a rashladni medijum su uglavnom R410 ili R407. Ovakvi sistemi su generalno jeftiniji od sistema hladne vode, ali nemaju mogućnost free cooling-a.


Tadić pozvao opoziciju da se ujedini i predloži zajedničkog predsedničkog kanditata\nPredsednik Socijaldemokratske stranke Boris Tadić pozvao je danas opoziciju da se ujedini i na predstojećim predsedničkim izborima predloži zajedničkog kandidata za predsednika Srbije.\n„Predsednički izbori su prelomnica i presudno su važni za budućnost ove zemlje”, rekao je Tadić novinarima pred početak sednice Glavnog odbora SDS-a, ocenjujući da je plitička situacija u Srbiji katastrofalna.\nTadić je dodao da ima više mogućih predsedničkih kandidata, ali da to ne treba da bude „cena” ujedinjavanja opozicije, već politika koja će se plasirati u javnosti, a to je politika koja treba da rešava probleme građana kao što su nezaposlenost, nizak nivo stranih investicija, strukturni problemi u domenima zdravstva i obrazovanja.\nOn kaže da je predlagao ujedinjenje opozicije na prethodnim parlamentarnim izborima i tvrdi da bi, da je do toga došlo, Srbija danas imala mnogo bolje rezultate, prenosi Tanjug.\n« Dveri kandiduju Obradovića za predsednika Pajtić: Želim da DS bude avangarda »


Bartomeu ostao na čelu Barselone, ali od vlasti zavisi dokle će da bude predsednik - MaxBet Sport\nBartomeu ostao na čelu Barselone, ali od vlasti zavisi dokle će da bude predsednik\nĐozep Marija Bartomeu (u sredini) posmatra meč protiv Reala (Foto: Beta/AP)\nFudbalski klub Barselona čeka dozvolu lokalnih zdravstvenih vlasti za održavanje referenduma posle kojeg bi predsednik Đozep Bartomeu i članovi njegove uprave mogli da napuste funkcije. Članovi kluba tražili su da se izglasa nepoverenje Bartomeuu i upravi, ali klub je ovog ponedeljka saopštio da ne može da zakaže referendum sve dok nadležni ne kažu da je bezbedno. Više od 110.000 članova kluba ima pravo glasa.\nLIGA ŠAMPIONA: U utorak od 21 igraju Porto – Olimpijakos, a u kladionici MaxBet je kvota na pobedu domaćina 1.70.\nŠpanska vlada je prošle nedelje proglasila vanredno stanje zbog porasta broja zaraženih koronavirusom.\n– Moramo da garantujemo bezbednost svih, glasača i radnika – rekao je Bartomeu posle sastanka uprave.\nPrema provobitnom planu, referendum je trebalo da se održi naredne nedelje na stadionu Kamp Nou, ali klub još nije dobio odgovor nadležnih. Mnogi su očekivali da će Bartomeu i saradnici podneti ostavke i pre referenduma, ali je predsednik kluba rekao da mu to nije palo na pamet.\nViše od 20.000 članova kluba potpisalo je peticiju za održavanje referenduma, a nezadovoljstvo je krenulo pošto je najbolji fudbaler Lionel Mesi zatražio da napusti klub, u sred velike krize u kojoj se nalazi Barselona.\nBartomeu je rekao da razume zbog čega je Mesi razočaran, ali je dodao da se nadao da će Argentinac ostati u Barseloni mnogo godina, pošto bi svi voleli da on završi karijeru na Kamp Nou.\nPritisak na Bartomeua porastao je posle ubedljivog poraza od Bajerna iz Minhena u četvrtfinalu Lige šampiona (8:2). Posle toga je predsednik najavio velike promene u klubu i zakazao izbore za mart. Barselona prošle sezone nije osvojila nijedan trofej, prvi put od sezone 2007/2008.\nBartomeu je naveo da je po završetku prelaznog roka tražio od igrača da prilagode plate u skladu sa krizom izazvanom pandemijom koronavirusa, a pregovori sa njima su u toku. On je zahvalio treneru Ronaldu Kumanu što je preuzeo klub čak i kada je znao da će biti napravljene nepopularne mere. Jedan od prvih poteza novog trenera bilo je da završi saradnju sa Luisom Suaresom i Ivanom Rakitićem.\nUprava kluba je tražila od Fudbalskog saveza Španije da razmotri standarde u vezi sa video snimcima na utakmicama, ponavljajući žalbu pošto je upotrebom VAR tehnologije dosuđen odlučujući penal u porazu od Real Madrida 3:1 u velikom španskom derbiju u subotu.\nTagovi:Đozep Marija BartomeuFK BarselonaLa LigaLa Liga 2020/21Top3\nAS: Za sve je kriv čarobnjakov šegrt, tip koji izmišlja toplu vodu (VIDEO)


Vučić će na Kosovu obići mesto gde Srbi nisu kročili, osim onih koji tamo žive - 31.08.2018, Sputnik Srbija\nPoseta predsednika Srbije Aleksandra Vučića Kosovu i Metohiji 8. i 9. septembra biće najsadržajnija i najsveobuhvatnija, rekao je danas direktor Kancelarije za... 31.08.2018, Sputnik Srbija\n© Tanjug / Zoran ŽestićAleksandar Vučić u Domu kulture u Lapljem Selu.\nPoseta predsednika Srbije Aleksandra Vučića Kosovu i Metohiji 8. i 9. septembra biće najsadržajnija i najsveobuhvatnija, rekao je danas direktor Kancelarije za KiM Marko Đurić, navodeći da će se šef države obratiti građanima na centralnom skupu u Kosovskoj Mitrovici.\n„Vučić će izneti neke od najznačajnijih stavova po pitanju odnosa Srbije prema KiM i vizije i viđenja rešavanja ovog pitanja u prelomnim trenucima i prelomnim mesecima“, rekao je Đurić na konferenciji za novinare u Vladi Srbije.\nNaveo je da će Vučić tada posetiti sve srpske oštine na severu KiM, ali i građane južno od Ibra, prenosi Tanjug.\n„Vučić će razgovarati sa građanima u Lešku, Zubinom Potoku, Zvečanu, obići će jug, boraviće u srpskim enklavama, u pojedinim sredinama u koje nijedan srpski predsednik ni zvaničnik nije ulazio“, rekao je Đurić.\nDodao je da predsednik Vučić želi lično da se uveri kako narod na KiM živi i kakvi su problemi, ali i da im prenese poruku solidarnosti i ohrabrenja državnih institucija.\nPrema Đurićevim rečima, Vučić će imati sastanak i sa predstavnicima poslovne zajednice u okviru Biznis foruma u Leposaviću, na kojem će učestvovati više od 200 srpskih privrednika i između 20 i 30 kompanija iz drugih delova zemlje.\nNema sumnje, kaže Đurić, da će po broju lokacija koje će predsednik posetiti ovo biti najobimnija poseta, a po broju ljudi i temama svakako najsadržajnija, jer će, dodaje, razgovarati sa zaposlenima u zdravstvu, prosveti, privredi, meštanima širom KiM.\nPredsednik Vučić je, kada smo razgovarali o predstojećoj poseti, izrazio želju da razgovara sa što više ljudi na KiM, iz svih institucija, branši, kazao je Đurić i dodao da je Vučić zainteresovan da poseti i ruralne i subruralne sredine, te da će otići i u srpske enklave na jugu KiM.\n„Posetiće, ne želim u ovom trenutku da iznosim tačno koju, jednu od sredina u koju gotovo da srpska noga, izuzev tih ljudi koji žive u tim sredinama, ne može da kroči“, naveo je Đurić i dodao da će Vučić razgovarati sa ljudima koji žive tamo, ali i sa Srbima severno od Ibra.\nPrema njegovim rečima, predsednik Srbije će razgovarati i sa viđenijim ljudima na KiM, kao i sa političkim predstavnicima Srba.\n„Ovoga puta ide da priča sa što više ljudi i što neposrednije, da može lično da se uveri u prilike i okolnosti i da lično prenese neke poruke“, kazao je Đurić i dodao da se lično raduje tome što će Vučić govoriti u Kosovskoj Mitrovici, jer će to veoma značiti srpskom narodu, a ima i simboličku težinu i vrednost.\nUpitan da li će se predsednik sastati sa albanskim predstavnicima privremenih kosovskih institucija, Đurić je odgovorio da Vučić ovoga puta ide na KiM da razgovara sa našim narodom i sunarodnicima.\nUpitan o pesimizmu u vezi sa rešenjem za KiM i da li smatra da će to rešenje biti odloženo, Đurić je kazao da stvarno želi da se do rešenja o KiM dođe što pre, jer smatra da ako se ti problemi ne reše, pojaviće se mnogo novih.\n„Mislim da će naši ljudi biti i sigurniji i bezbedniji i da će čitava zemlja mnogo lakše ići napred ako uspemo da nađemo neko rešenje. Zbog toga je nama toliko stalo, ne vidim ništa dobro u odlaganjima ili guranju stvari pod tepih“, naveo je.\nPrema njegovim rečima, Beograd treba da ide ka kompromisu, ka rešenju koje će zadovoljiti naše interese.\n„Naravno da nismo spremni da prihvatimo ono što naše interese ne zadovoljava. Lično mislim da bi Albancima u interesu bilo da se rešenje pronađe, da li će snage i mudrosti kod njih i kod dela međunarodne zajednice biti, videćemo, ali mi ćemo nastaviti da tražimo rešenje i da se za njega borimo“, naveo je direktor Kancelarije za KiM.\nDodao je da se o vremenskim odrednicama ne bi usudio da govori i istakao da Beograd ulaže veliki napor da se do rešenja dođe.


CSR indeks – BOSIS, Valjevo, štampana i kaširana kartonska ambalaža\nBOSIS NA PRVOJ SRPSKOJ CSR INDEX LISTI\nmeđu 20 vodećih društveno-odgovornih kompanija koje su dobile zvanično priznanje\nCSR Indeks Srbija je alat kojim se prepoznaju, nagrađuju i promovišu dobre prakse poslovanja u Srbiji koje su u skladu sa principima održivosti.\nUlazak na listu CSR Indeksa predstavlja\npotvrdu liderstva u CSR-u\nprepoznavanje i priznanje dobrih CSR praksi\nIndeksiranje kompanije podrazumeva podnošenje dokaza o sprovođenju društveno odgovornih praksi u kompaniji i njihovo ocenjivanje od strane CSR indeksa.\nAlat za ocenjivanje se sastoji iz preko 100 indikatora koji su podeljeni u 5 kategorija:\nSrbija je prva zemlja u regionu Zapadnog Balkana koja ima nacionalni CSR indeks koji su pokrenuli Forum za odgovorno poslovanje i Smart kolektiv uz podršku USAID-a.\nCSR Indeks je metodologija koja omogućava objektivno poređenje performansi kompanija u kontekstu društvene odgovornosti u odnosu na očekivanja i svetske standarde.\nBosis se tako našao u prestižnom društvu velikih kompanija koje posluju u Srbiji, kao što su\nProlazak kroz indeksiranje je prilika za benchmarking,\nevaluaciju i unapređenje praksi.\nPopunjavajući upitnik, kompanija ima priliku da prikupi sve informacije o CSR-u, sa različitih biznis funkcija na sistematičan način. To je prilika za bolje razumevanje svojih politika, procedura, praksi i inicijativa.\nSve kompanije dobijaju detaljan izveštaj sa informacijama o nivou ispunjenosti indiktora, ostvarenim poenima, performansi u različitim kategorijama i svom mestu na rang listi, ali bez mogućnosti uvida u rang i broj poena drugih kompanija.\nSaznajte ko se sve našao na prvoj nacionalnoj CSR indeks listi


Lopetegi: “Dosadašnje titule nisu naša prednost”\nSevilja je klub koji je najviše puta osvajao Ligu Evrope, a u duelu protiv Intera ima priliku da se još više odvoji od ostalih ekipa na vječnoj listi timova sa najviše trofeja u ovom takmičenju.\nĐulen Lopetegi, kome je ovo prva sezona u klubu, ima šansu da osvoji prvi evropski trofej u karijeri. On smatra da je irelevantno za finalnu utakmicu to što njegov tim ima pet titula u Ligi Evrope.\n“Ovo je potpuno novi i drugačiji tim, sa dosta različitih igrača i sa drugim trenerom. Od pomoći je činjenica da je klub i prije dolazio do ove faze, ali ne mislim da je to prednost za nekoga. Igraju dvije totalno različite ekipe, odmjerićemo snage sa odličnim timom. Inter je spreman da se takmiči u Ligi šampiona, imaju igrače tog kalibra, što je nevjerovatno i imaju iskusnog trenera koji je vodio mnoge velike klubove. Očekujem veoma kvalitetnu utakmicu koja će tražiti ono najbolje od nas. Moramo se dobro pripremiti kako bismo na pravi način odgovorili na ovaj izazov“, zaključio je Lopetegi.\nFinale se igra večeras u 21 čas u Kelnu. Vidjećemo da li će se nastaviti dominacija Španaca i Engleza koji su osvajali ovo takmičenje prethodnih osam sezona ili će Italija dobiti prvog šampiona poslije Parme i 1999. godine.\nPrethodni članakZagorac: “Mislim da sam ostvario zacrtane planove, jedva čekam da to prikažem na terenu”\nNaredni članakTraore debituje za Španiju


Putin i Borisov: Južni tok po planu | ENERGETIKArs.com\nNalazite se na Home » Gas » Putin i Borisov: Južni tok po planu\nPutin i Borisov: Južni tok po planu\nObjavljeno: 19:48, 19. Februara 2013.\nSOFIJA, Premijer Bugarske Bojko Borisov i ruski predsjednik Vladimir Putin, zaključili su da radovi na projektu gasovoda “Južni tok” napreduju prema planu.\nKako je prenijela bugarska vladina služba za odnose s javnošću, Borisov i Putin su telefonom razgovarali o bilateralnim političkim i ekonomskim vezama i pitanjima od zajedničkog interesa.\nKako se navodi u saopštenju, koje prenosi agencija BTA, dvojica lidera su naglasili da je trgovinska razmjena Bugarske i Rusije u posljednje dvije godine uvećana za 30 odsto, a razgovarali su i o napretku realizacije projekta gasovoda Južni tok, zaključivši da radovi napreduju prema planu.\nBorisov je, na konferenciji za štampu nakon razgovora, rekao da su ga Putin i premijer Rusije Dmitrij Medvedev pozvali da posjeti Moskvu u cilju razgovora o otkazivanju sudskog procesa u vezi sa opremom koju je Bugarska naručila za pojekat izgradnje nuklearne elektrane Belene, od kog se kasnije odustalo.\n“Tu mehanizaciju mogu zajedno da prodaju Bugarska i Rusija, ili ona može, kao što je Bugarska predložila, da bude upotrebljena u izgradnji novog reaktora u postojećem postrojenju Kozloduj”, rekao je premijer, dodajući da je potrebno pronaći rješenje da bi se izbjeglo suđenje i troškovi od više milijardi evra. Tanjug\nTags: bojko borisov,gas,juzni tok,popularno,vladimir putin


Kurti uporno beži od dijaloga - Radio Kosovska Mitrovica\n7. May 2021, 17:53\nUmesto što se bavi populističkim zamajavanjem svojih sunarodnika najavljivanjem nekakve tužbe protiv Srbije, Kurti bi trebalo konačno da shvati da nije više opozicija i politički diverzant, već da je sa novom ulogom dobio i novu odgovornost.\nKurtijeva najava tužbe protiv Srbije, osim što je neostvariva, budući da samoproglašeno Kosovo nije država, jeste još jedan pokušaj skretanja pažnje javnosti sa činjenice da Priština nema odgovore na pre svega socijalna i ekonomska očekivanja građana.\nPretnje tužbama, baš kao i pretnje stvaranjem tzv. velike Albanije, jesu pokušaj destabilizovanja prilika u regionu, s obzirom da Priština i dalje ima opasne nade da bi na neki način mogla profitirati u takvom scenariju.\nI ovom prilikom naglašavam da je stabilnost regiona, ekonomski i demokratski razvoj jedini razuman put za izlazak iz postkonfliktne psihoze u kojoj je deo društva na Kosovu i Metohiji i dalje zarobljen.\nZato je dijalog, od kojeg Kurti uporno beži, jedina šansa za miran rasplet i rešavanja nesuglasica, i što pre u Prištini to shvate to će i šanse za prevazilaženje nagomilanih društvenih i ekonomskih problema na Kosovu i Metohiji biti veće.


Get Out (2017) Prolog\nOpirući se dubokoj rasnoj analizi u svetlu filma „I Am Not Your Negro“ koji je nedavno izašao, horor komedija „Get Out“ majstora satire Jordana Peelea zahteva publiku koja je spremna da negoduje, zavija, viče i smeje se u toku filma. Velikim delom, njegov režiserski debi je pravi uspeh, retka studijska komedija/triler sa društvenom agendom na određenom površinskom nivou. Pravi test filma kao što je ovaj je zapravo jednostavan: da li se slažemo s filmom ili mu se opiremo? Odgovor je uglavnom slaganje, pa se „Get Out“ dosta zabavlja time što naše „pristrasno“ društvo prikazuje na satiričan način u svojevrsnoj horor komediji o društvu, iako se zapravo nikada ne hvata u koštac sa depresivnom stvarnošću ovog problema.\nDaniel Kaluuya igra Chrisa, mladog crnca koji se viđa sa Rose (Allison Williams), belkinjom iz liberalne porodice višeg staleža. Ova porodica je, naime, toliko liberalna, da i Rose i njen otac Dean (Bradley Whitford) koriste svaku priliku da ga podsete da bi glasao za Obamu po treći put da je mogao – ili tako on kaže. Njegov krug prijatelja uključuje simboličnog crnca na večeri, dok osoblje u njegovom domaćinstvu uključuje kućepaziteljku Georginau (Betty Gabriel), koja neprijatno podseća na tetka Jemimau, i majstora Waltera (Marcus Henderson).\nRoseina majka Missy (Catherine Keener) je psihijatar sa dugim spiskom klijenata, uključujući uspešno hipnotisanje Deana kako bi prestao da puši. Postaje očigledno da ovde ima više problematičnih stvari, i to prvo zbog suptilnih znakova kao što je Georgina koja isključuje njegov telefon sa punjenja, puštajući ga da se potpuno isprazni, kao i mnogo otvorenijih kao što je Walterovo bizarno robotsko ponoćno džogiranje. Navodeći svog prijatelja Waltera (Marcus Henderson) iz TSA-a (podsećanje na skeč Keya i Peelea) da proveri tajanstveni par na zabavi, ova porodica mu postaje sve sumnjivija.\nNaravno, znaci za uzbunu su se pojavili mnogo ranije zahvaljujući Roseinom bratu (Caleb Landry Jones) koji je na poseban način neuravnotežen, kao i Stephenu Rootu, pretećem slepom trgovcu umetnošću čiji uspeh deluje kao posledica njegovog ludila, ili je možda obrnuto. Očigledno, kao što je to naučio još u najranijem dobu, privilegije belaca imaju svoje granice, pa je potreban talenat, a ne samo naporan rad, kako bi se napredovalo u tom svetu.\n„Get Out“ prerasta u efikasan i zastrašujuć satirični triler za publiku koja petkom posećuje velike bioskope. Daleko od suptilnosti, rasna politika u ovom filmu i strah od „drugih“ nalaze se u centru zbivanja, bez ikakve alegorije. Ovo je i deo problema u filmu „Get Out“, kao i deo njegove radosti: ovo je delo koje vas tera na razmišljanje, iako pozajmljuje neke žanrovske preporuke od filmova kao što su „Guess Who’s Coming to Dinner“, „The Stepford Wives“ i „Being John Malkovich“.\nPisac-režiser Jordan Peele je veoma pametno stvorio horor komediju koja ne deluje kao serija skečeva iz njegove emisije: ceo film predstavlja jednu koherentnu epizodu, dok su individualne scene majstorski i suptilno napravljene pomoću promena u tonu koje zaista rade svoj posao. „Get Out“ je efikasan koliko to može da bude neka mejnstrim komedija, bez skretanja na istinski revolucionarnu teritoriju. Kao Chris, film ima za cilj da apeluje na sve, a kao komedija društva, „Get Out“ predstavlja redak film koji će možda u tome i uspeti.


43. Generalna skupština EOK | Crnogorski olimpijski komitet\n43. Generalna skupština EOK\nU Bakuu, glavnom gradu Azerbejdžana, 21. i 22.novembra 2014. godine, predstavnici 49 evropskih Nacionalnih olimpijskih komiteta održali su svoju redovnu godišnju skupštinu, uz prisustvo brojnih gostiju i kolega iz međunarodnih federacija i drugih sportskih institucija.\nZasijedanju su ispred Crnogorskog olimpijskog komiteta prisustvovali predsjednik Dušan Simonović i Zagorka Božović, a gost COK-a na ovom značajnom okupljanju evropske olimpijske porodice bio je Igor Vušurović, direktor Uprave za mlade i sport.\nSkupštinu je pozdravnim govorom otvorio Ilham Alijev, predsjednik Republike Azerbejdžan, koji je skrenuo pažnju prisutnih na izvrsnu sportsku infrastrukturu koju su domaćini u relativno kratkom roku izgradili i naglasio da zahvaljujući dobrim uslovima, azerbejdžanski sportisti već postižu značajne rezultate.\nSkupštinom je predsjedavao Patrik Hiki, predsjednik EOK-a, a delegatima se obratio i prvi čovjek MOK-a Tomas Bah, koji je govorio o projektu Agenda 2020, strategiji za dalji razvoj Olimpijskog pokreta i preporukama koje su u okviru nje formulisane nakon javne rasprave i upućene na usvajanje Skupštini MOK-a.\nOvom prilikom, Tomasu Bahu je uručeno i posebno priznanje EOK-a Orden za zasluge, za izuzetnu karijeru, najprije u sportu, a zatim i na različitim funkcijama u okviru Međunarodnog olimpijskog komiteta, čiji je član od 1991.godine.\nPored redovnih godišnjih izvještaja predsjednika Hikija, generalnog sekretara, blagajnika i komisija EOK-a, prezentacije su imali Organizacioni komiteti Igara sa olimpijskog programa, Olimpijska solidarnost MOK-a i druge organizacije. Između ostalih, predstavljen je napredak u pripremama prvih Evropskih igara koje će se održati u Bakuu 2015. i Olimpijskih igara u Riu 2016.godine.\nSkupština je donijela i nekoliko značajnih odluka. Urađene su manje izmjene u Statutu organizacije, izglasana su dva delegata u Izvršni odbor Asocijacije nacionalnih olimpijskih komiteta, a za gradove domaćine Evropskih olimpijskih festivala mladih (EYOF) u 2019.godini izabrani su Erzurum – Turska (zimski) i Minsk – Bjelorusija (ljetnji festival).\nNa marginama Generalne skupštine EOKa održano je i niz drugih značajnih sastanaka i susreta.\nZasjedanju skupštine prethodili su sastanci osam novoformiranih komisija EOKa, a potpredsjednik COK-a Andrija Popović učestvovao je u radu Komisije za marketing i komunikacije, čiji je odnedavno član.\nZa COK je od naročitog značaja bila skupština Asocijacije Igre malih zemalja Evrope, koja je održana 22.novembra. Pored prezentacije sledećih Igara na Islandu naredne godine i rasprave o mogućim funkcionalnim izmjenama u Asocijaciji, posebena tačka dnevnog reda bila je kandidatura Crne Gore za Igre 2019.godine.\nPredsjednik Simonović je obavijestio delegate da je COK uradio detaljnu fizibiliti studiju i obratio se državnim organima sa zahtjevom da se izjasne u cilju donošenja konačne podrške ovom projektu.\nIgor Vušurović, direktor Uprave za mlade i sport, istakao je da Crna Gora svakako prepoznaje značaj i benefite koje održavanje ovakvog događaja donosi sportu i društvu jedne zemlje. Takođe je informisao Skupštinu IMZE da su nadležne državne institucije već dale afirmativno mišljenje, tako da se očekuje i da će se Vlada Crne Gore uskoro pozitivno izjasniti, čime će se stvoriti uslovi da naša zemlja po prvi put bude organizator jednog prestižnog multi-sportskog takmičenja.\nDelegati svih članica Asocijacije izrazili su zadovoljstvo u vezi prezentovanih informacija, a ponudili su i pomoć i tehničku podršku u realizaciji ovog zahtjevnog projekta.\nNagrada "Pjotr Nurovski" za najboljeg mladog sportistu Evrope ove godine je pripala italijanskom plivaču Simoneu Sabioniju, a odlučeno je da će narednu Generalnu skupštinu Evropskih olimpijskih komiteta ugostiti Prag, glavni grad Češke.


KRIK: Policija još nije otkrila ko je obio stan Dragane Pećo | N1 Srbija\nKRIK: Policija još nije otkrila ko je obio stan Dragane Pećo\n|07.12.2017. |21:01 >21:08\nPolicija još nije otkrila ko je obio stan novinarke KRIK-a Dragane Pećo, saopštila je redakcija KRIK-a, navodeći da iako je ministar unutrašnjih poslova Nebojša Stefanović u septembru rekao da je policija saslušala više osoba u vezi sa tim, policija do danas nije podnela krivičnu prijavu protiv počinilaca.\nIz Prvog osnovog tužilaštva obavestili su KRIK da su policiji naložili da preduzme sve što joj je u nadležnosti da bi se utvrdio identitet osobe koja je u julu ove godine provalila u stan novinarke, ali da do danas nije dostavljena krivična prijava povodom tog slučaja.\nU saopštenju, KRIK podseća da je stan obijen i ispreturan, ali iz njega ništa nije ukradeno, čak ni laptop i telefon koji su stajali na vidnom mestu.\nStefanović je nekoliko dana nakon događaja rekao da "policija čini sve kako bi se potpuno razrešio slučaj" i dodao da su policiji poznate dve grupe koje operišu u tom kraju.\n"Ko god da je počinilac, moraće da odgovara", rekao je tada Stefanović. Od tada, međutim, iz policije do tužilaštva nisu stigle nikakve nove informacije, stoji u saopštenju KRIK.\nMeđutim, kako se navodi, slučaj Dragane Pećo nije usamljen, prema evidenciji Nezavisnog udruženja novinara Srbije (NUNS) u prvih 10 meseci ove godine evidentirano je čak 68 napada i pretnji novinarima.\nUrednik niških "Južnih vesti" Predrag Blagojević primetio je da je praćen i sniman, novinarka Marija Vučić dobila je pretnju smrću, kao i novinari subotičkog "Magločistača". Nedimu Sejdinoviću i Dinku Gruhonjiću iz Nezavisnog društva novinara Vojvodine tokom ove godine prećeno je pet puta, upozorava se u saopštenju.\nKako se ocenjuje, mali broj tih slučajeva biva rešen, poput napada na novinarku TV Pink Gordanu Uzelac, kad je napadač identifikovan nekoliko sati nakon incidenta i priveden isti dan.\nS druge strane, pojedini postupci završeni su odbacivanjem krivičnih prijava novinara, tako je prošlog meseca Prvo osnovno tužilaštvo u Beogradu odbacilo prijave protiv osoba koje su fizički maltretirale novinare i građane ispred Skupštine Srbije tokom polaganja zakletve predsednika Aleksandra Vučića, podseća KRIK.\nTagovi: Dragana Pećo , KRIK\nPa da li vi uopste mislite da ce policija Nebojse iz Beograda nesto da uradi !? Pa za ubicama pevacice tragaju skoro dve godine...AV je najavio da ime ubice objavljuje u ponedeljak , posle onih izbora...mnogo ih je , pa ne zmam kojih...Zemlja u rasulu. Narode , dosta komentara , izadjite na ulice ....\nSmejurija od drzave i prvog policajca mudar je kao i vulin\nPa neće ni otkriti. Zna se ko su sileđžije.


09 October 2018 na Vesti\n"Kada su mi od plate odbili 100 odsto za bolovanje, a ja bila u bolnici 8 dana i primila 25 infuzija, a još i iz bolnice radila i slala im ono što im treba preko neta" - napisala je jedna tviterašica.\n"Jednom smanjenje plate za 15 odsto uz obrazloženje može mi se. Drugi put zbog konstantnog mobinga i nepotrebnog stresa... Taj drugi put kap je bila činjenica da su mene razapeli za nešto za šta su imali odgovornu osobu, a dotičnog nisu ni okrznuli..."- dodao je drugi.\n"Kada sam počeo da dolazim na posao u 8 ujutru i odlazim kući u 9 uveče".\n"Kada nisam pogledala preko ulice kad sam izašla s posla, jer sam bila smrvljena".\n"Kada mi je dat ultimatum da ili osvestim svoju energiju i budem u sinhronicitetu sa prostorom ili mi neće produžiti ugovor".\n"Pitanje da li bi mogli da mi donesu laptop dok sam u bolnici da nešto završim".\n"Kad su smanjili platu svima u sektoru koji sam vodio, a meni ponudili da je povećaju kako bi ih umirio uz povećan obim posla".\n"Ja kad sam skapirala da se ja više potresam oko toga da li se radi po propisima i zakonu, a gazde zabole... A treba svoj potpis da stavim".\n"Kada sam krenula kod psihologa da vidim ima li načina da se izborim sa mobingom, a da ne dajem otkaz, mada nisam ni bila prijavljena. Šef mi je pretio da će se, ako odem, posvetiti tome da ne dobijem posao nigde. Kad sam to sve izgovorila kod psihologa skontala sam da se mora ići odmah".\n"Jednom bolji posao, jednom mentalna tortura od strane šefa, jednom mi ugovor nije produžen jer su našli nekog manje kvalifikovanog i za manje pare".\nAko te zanima kako je raditi u nekoj firmi, ne gubi vreme - saznaj odmah.\nU poslednjih nekoliko meseci na sajtovima za zapošljavanje osetno je manji broj kandidata koji se prijavljuju za najslabije plaćene… Dalje...


Ova "sebična" navika u spavaćoj sobi može uništiti vašu vezu - Telegraf.rs\n16/06/20 | 00:20 ≫ 08:34\nOva "sebična" navika u spavaćoj sobi može uništiti vašu vezu\nKad je Nadia primetila da njen dečko retko inicira seks, pitala ga je šta je problem...\nEkspert za seks, Nadia Bokodi (36) iz Sidneja, otkrila je da jedna "sebična" navila u spavaćoj sobi može uništiti vašu vezu, a svodi se na "lenjost".\n- Masturbacija je osnova svake zdrave veze – rekla je Bokodi, napomenuvši da se i ona i njen dečko odvojeno samozadovoljavaju.\n- Postoji samo nekoliko stvari koje su toksičnije za seksualni život od masturbiranja, a to je postavljanje granica ili čak zabranjivanje parterovih navika samozadovoljavanja – ističe Bokodi i dodaje:\n- Međutim, smatram da niko ne treba da masturbira u toku veze ako to u potpunosti predstavlja zamenu za seks.\nStudije su pokazale da prosečni muškarac masturbira do sedam puta sedmično, dok prosečni par upražnjava seksualne odnose samo jednom u istom vremenskom periodu.\nKad je Nadia primetila da njen dečko retko inicira seks, pitala ga je šta je problem, a on joj rekao masturbira zato što ga je nekoliko puta odbila, što ga je povredilo.\n- Iako masturbacija ne treba da predstavlja zamenu za seks, ona treba da postoji pored toga. Nemojte postavljati granice u tom pogledu jer to može uništiti vašu vezu budući da se partner može osetiti sputanim ako slučajno želi da se "opusti", a vi niste prisutni ili ste iz nekog razloga sprečeni.\n- Kad partner uvidi da samozadovoljavanje ne predstavlja problem, osetiće se opuštenije i prvrženije u vašem odnosu. Međutim, ako shvatite da to radi često, a seks se ne dešava, otvoreno razgovarajte o tome – završava Bokodi.\nVideo: U ovakvim situacijama se kaže I tata bi sine: Dva klinca opčinilo vrckanje seksi cice\nMensur podgrejao sumnje da je sa Tarom: Osetljiva je to tema


Stigao još jedan avion medicinske pomoći iz Kine - Glas Srpske\nSrna 01.04.2020 21:27\nBEOGRAD - Na beogradski aerodrom "Nikola Tesla" večeras je sletio još jedan avion iz Kine sa medicinskom pomoći za Srbiju.\nRiječ je o donaciji kineske Državne agencije za odbrambenu industriju i još nekoliko kompanija iz te zemlje u medicinskim aparatima i različitim medicinskim sredstvima koja će pomoći Srbiji u borbi protiv virusa Kovid 19.\nAvion je na aerodromu dočekao ministar odbrane Aleksandar Vulin, koji je poručio da je to dragocjena pomoć za Srbiju u borbi protiv virusa korona, javio je Tanjug.\nVulin je istakao da je predsjednik Srbije Aleksandar Vučić sklopio veliko prijateljstvo sa predsjednikom Kine Si Đinpingom, dok dva naroda vezuju prijateljski odnosi.\nVulin je, u ime Ministarstva odbrane, posebno zahvalio Državnoj agenciji za odbrambenu industriju, kao i kineskim kompanijama koje sarađuju sa srpskim Ministarstvom odbrane, koji su pomogli ovog puta.\n"Sa njima sarađujemo, i u teškim trenucima našli su razlog, način i potrebu da pomognu pripadnike Ministarstva odbrane, ali će od ove pomoći koristi imati i svi građani Srbije. Ovo su medicinski aparati i medicinska sredstva, deo ide Ministarstvu odbrane, ali zapravo, sve ide građanima Srbije", rekao je Vulin.


Radio TV Stara Pazova - Poseta delegacije Libana\nPoseta delegacije Libana\nDanas je u zgradi Opštine Stara Pazova održan sastanak delegacije iz Libana i predstavnika lokalne samouprave. Na sastanku su prezentovani privredni potencijali Opštine Stara Pazova preduzetnicima iz Libana Jusefu abu Kalilu i Vasfiju Ataji. U delegaciji Libana sastanku su prisustvovali i NJ.E. ambasador Libana u Srbiji dr Tufik Džaber i šef administrativne službe ambasade Libana Mahmud abu Saleh. Dobrodošlicu u jednu od privredno najrazvijenijih opština u Srbiji gostima je poželeo pomoćnik predsednika opštine Goran Savić, a sve mogućnosti i pogodnosti koje Stara Pazova pruža investitorima predočila je šefica Kancelarije za lokalno – ekonomski razvoj Marina Savić.


Država Katar će investirati u Bosnu i Hercegovinu – Magazin Plus\nHome/Država Katar će investirati u Bosnu i Hercegovinu\nDržava Katar će investirati u Bosnu i Hercegovinu\nZamjenik predsjedavajućeg Vijeća ministara i ministar vanjskih poslova Bosne i Hercegovine Zlatko Lagumdžija sa delegacijom BiH 6. i 7. aprila boravi u zvaničnoj posjeti Državi Katar.\nDanas se ministar Lagumdžija u Dohi sastao sa premijerom Države Katar šeikom Abdullahom Bin Nasserom Bin Khalifom Al Thanijem, kao i sa ministrom vanjskih poslova Države Katar Khalidom Bin Mohammedom Al Attiyahom sa kojim je potpisao Sporazum između Vijeća ministara Bosne i Hercegovine i Vlade Države Katar o regulisanju zapošljavanja državljana BiH u Državi Katar, te održao predavanje na Diplomatskom institutu Ministarstva vanjskih poslova Države Katar.\nNa sastanku dva ministra vanjskih poslova dogovoreno je formiranje konzorcija katarskih investitora za Bosnu i Hercegovinu.\nKonzorcij bi bio sastavljen od više katarskih renomiranih kompanija radi investiranja kapitala u različite projekte usmjerene ka otvaranju novih radnih mjesta i to prvenstveno za mlade ljude.\nAl Attiyah je prihvatio poziv Lagumdžije, te najavio dolazak u BiH u maju na čelu visoke državno-privredne delegacije kojom prilikom bi trebali biti konkretizirani pravci daljnje ekonomske saradnje.\nTo će biti prilika i da se na Sarajevo Business Forumu susretnu privrednici okupljeni oko konkretnih projekata.\nOvom prilikom je ministar Lagumdžija svojim sagovornicima predočio projekte, odnosno, moguće načine podrške Države Katar razvoju bosanskohercegovačke ekonomije formulisane od zajedničkog ekspertnog tima koji su formirali predsjedavajući Predsjedništva BiH i ministar vanjskih poslova BiH.\nLagumdžija je izrazio posebno zadovoljstvo zbog danas potpisanog Sprazuma sa ministrom vanjskih poslova Države Katar Al Attiyahom o regulisanju zapošljavanja bh. državljana u Državi Katar.\nSporazum će omogućiti državljanima BiH da prvi put na legalan način, uz garancije obje države potpisnice pristupaju tržištu rada u Državi Katar, a što će, između ostalog omogućiti i učešće bh. građevinske operative na vrlo zahtjevnim projektima pripreme Katara za domaćinstvo Svjetskog nogometnog prvenstva 2022. godine.\nU razgovoru sa ministrom vanjskih poslova Al Attiyahom, ministar Lagumdžija je izrazio zadovoljstvo zbog razmjene posjeta državnih delegacija dviju zemalja u posljednjih dvanaest mjeseci (dvije posjete delegacija BiH Kataru i nedavna posjeta delegacije Države Katar BiH) i ocijenio da navedeno predstavlja znak dobre volje i želje za jačanje međusobnih veza.\nIstaknuo je da je BiH izuzetno zainteresirana za nastavak zajedničkih aktivnosti u pravcu intenziviranja ekonomske saradnje.\nU tom smislu, Lagumdžija i Al Attiyah su potvrdili zajedničko opredjeljenje da se u narednom periodu trebaju dalje konkretizirati projekti na kojima se zajedno radilo u proteklom periodu, a prije svega oni koji su usmjereni ka podršci malim i srednjim poduzećima sa posebnim fokusom na zapošljavanje mladih ljudi.\nPremijer Al Thani je u razgovoru sa ministrom Lagumdžijom izrazio zadovoljstvo intenziviranjem političke i ekonomske saradnje između dvije države, te naglasio izuzetan interes i podršku za nastavak aktivnosti na unapređenju bilateralnih odnosa naše zemlje sa Katarom.\nTokom razgovora Lagumdžija je posebno ukazao na značaj jačanja ekonomskih i trgovinskih veza BiH i Katara, te prezentirao za katarske investitore spremne projekte.\nNaglasio je da je region jugoistočne Evrope atraktivan za strane investitore i da je evidentno sve veće prisustvo investitora iz zemalja Zaljeva u regionu.\nS tim u vezi ukazao je na mogućnost i želju BiH da postane regionalno poslovno središte za kompanije iz Katara, preko kojeg bi katarski privrednici, između ostalog, zahvaljujući CEFTA-i, čiji je BiH član, imali pristup tržištu od gotovo 30 miliona potrošača.\nPoziv investitorima iz Katara i drugih zaljevskih zemalja da ulažu u BiH ministar Lagumdžija je uputio i tokom predavanja na Diplomatskom institutu Ministarstva vanjskih poslova Države Katar u Dohi gdje je govorio o konceptu „zajedničkog društva“ (shared society) i njegovim uzročno – posljedičnim vezama sa ekonomskim rastom, saopćio je Ured za odnose s javnošću Ministarstva vanjskih poslova BiH.\nKozarić: Danas smo u budžet uplatili 18 miliona KM, a od 2004. čak 380 miliona KM!\nStećci na korak do upisa na listu Svjetske baštine UNESCO-a


Degustacija orahovačkih vina u klubu “Če Gevera” GracanicaOnline.Info\n18. jula 2019. 2 min read\nDegustacija orahovačkog vina u Gračanici, održana je u malo neobičnom ambijentu.\nAleksandra je klub sa zanimljivim imenom i isto takvim enterijerom, otvorila pre samo nekoliko meseci. Kaže da nije baš revolucionarna ideja kao što je ime kluba, ali ipak hrabro ističe da su žene menadžeri uspešnije od muškaraca. Dodaje i da nije mnogo teško voditi mali biznis na Kosovu.\n“Kod nas još uvek vladaju predrasude i nije baš uobičajeno da žena vodi biznis. Ja naravno nisam prva žena u Gračanici koja ima malu privatnu firmu, ima ovde veoma uspešnih žena preduzetnica. Kao i moje prethodnice i ja se trudim da malo razbijem te predrasude i da pokažem da kod nas ima veoma sposobnih i kreativnih žena”, sa osmehom, autoritativno govori Aleksandra, dok pomno prati da li se u sali sve odvija po planu i da li su gosti zadovoljni.\nA gosti su imali više razloga da večeras budu zadovoljni. Osim prijatnog ambijenta u kojem su uživali, uživali su i u degustaciji vina iz Metohije, iz Orahovca, bašte rajske, kako je ovaj gradić nazvan u pesmama. Svoja vina je je gostima predstavio Ljubiša Šarić, koji proizvodi oko 5.000 litara vina godišnje.\n“Ovaj posao treba da se voli, zahteva dosta odricanja, dosta rada, a zarada će doći. Najveći naš problem je tržište, tj.plasman vina zbog određenih administrativnih barijera, ali trudimo se i sve je moguće”, kaže optimistički Ljubiša, jedan od malobrojnih Srba koji su ostali da žive u Orahovcu.\nAleksandrin kratak preduzetnički staž i kreativne ideje, optimizam i vera u bolje sutra vinara Ljubiše, pokazuju da ima nade da mladi opstanu na ovim prostorima, i u Metohiji i na Kosovu.\nTags: Degustacija orahovačkog vina klubu Če Gevera\nPrevious Omladinski savet Parteša za uspešniju saradnju sa lokalnom samoupravom\nNext Prizrenska letnja duhovna škola: Pregaocima i Bog pomaže!


Mitrovica dobija "Info centar" i javni toalet - Ozon Media\nMitrovica dobija „Info centar“ i javni toalet\nSremska Mitrovica – Sremska Mitrovica u narednom periodu dobiće “Info centar”, a ponovo će biti u funkciji i javni toalet, najavljuju nadležni.\n“Ono što možemo da očekujemo da će vrlo brzo, nadam se tokom ove godine zaživeti jeste “Info centar”. Ideja je da Grad Sremska Mitrovica preuzme lokal u centru grada, objekat nekadašnjeg kafića “Aureus”, kasnije “Olivia Moreno” i koji zatim gai preda na upotrebu Turističkoj organizaciji Sremska Mitrovica koja će taj prostor koristiti za potrebe informisanja svih turista koji dolaze u Sremsku Mitrovicu, a njih nije malo”, rekao je za Ozon načelnik Gradske uprave za opšte i zajedničke poslove i imovinu Miroslav Jokić.\nOn je objasnio da će u tom prostoru pored potrebnih informacija turisti moći da kupe suvenire sa motivima grada, a jedan deo služiće da turisti uz razgovor sa kustosima i sa stručnim licima popiju kafu ili pojedu nešto od krane karakteristične za Mitrovicu ili Sirmium.\n“Ono što verujem da posebno interesuje naše građene i što će sigurno odobrit jeste da će javni toalet ponovo biti u funkciji i to na lokaciji gde se i ranije nalazio, u objektu u kojem će se nalaziti i “Info centar””, objasnio je Jokić.\nLuka Sremska Mitrovica mogla bi da ima i terminale za naftu i žitarice, deponije peska i šljunka…\nStigla nova pojačanja za ekipu ŽKK „Srem“


Bliži nam se online AIBG 3.O - BEST Beograd\nBliži nam se prvi online AIBG Belgrade\nStudenti širom Srbije imaće priliku da pokažu svoje znanje na prvom online hakatonu na polju veštačke inteligencije 11. i 12. decembra.\nUdruženje studenata tehnike Evrope – Beograd, poznato kao BEST Beograd, po treći put sa ponosom organizuje Artificial Intelligence BattleGround – AIBG Belgrade, programersko takmičenje na polju veštačke inteligencije.\nPrethodno izdanje takmičenja je održano 6. i 7. decembra u Nordeus Hub-u, na kome se pobednički tim sastojao od studenata Računarskog fakulteta. Uspehu prošlogodišnjeg takmičenja možemo zahvaliti i kompanijama koje su nas podržale, Adecco i Set++.\nUsled trenutne epidemiološke situacije, AIBG Belgrade se ove godine održava online 11. i 12. decembra. Iako se takmičenje ove godine održava u drugačijem obliku, verujemo da prijava neće izostati.\nEvo šta je, ovogodišnji glavni organizator, Bogdan Kostić imao da kaže:\nArtificial Intelligence BattleGround je intezivno studentsko programersko takmičenje na polju veštačke inteligencije. S obzirom na nacionalni karakter takmičenja, odvažni, mladi ljudi iz cele Srbije imaju priliku da istupe van svoje zone komfora i zakorače u svet nula i jedinica. Timski duh i istrajnost jesu ključni faktori koji će osigurati takmičarima jedno od prva tri mesta, za koja su obezbeđene vredne novčane nagrade.\nOkupi tim i pridruži nam se u još jednoj dugoj noći 11. i 12. decembra.\nPrijave su otvorene od 13. novembra do 3. decembra.\nZa više informacija o samom takmičenju, poseti stranicu ABOUT COMPETITION.


Home/Vesti • Računovodstvo / revizija /Dostavljanje konsolidovanih finansijskih izveštaja za 2017. godinu\n11.04.2018.VestiRačunovodstvo / revizijaAPR, Konsolidovanje, Finansijski izveštaji\nPravna lica koja imaju obavezu sastavljanja konsolidovanih finansijskih izveštaja mogu ih dostavljati od 10. aprila 2018. godine, od kada im je to omogućeno putem Posebnog informacionog sistema Agencije za privredne registre.\nRok za dostavljanje je 31. jul 2018. godine. Informacije u vezi sa konsolidovanim finansijskim izveštajima možete pročitati ovde, a korisničko uputstvo za dostavljanje možete pročitati i preuzeti ovde.\n„Agencija za privredne registre obaveštava sve zainteresovane korisnike da je od danas, 10. aprila 2018. godine, u okviru posebnog informacionog sistema Agencije, omogućen jedinstven postupak unosa, kontrole, potpisivanja i dostavljanja konsolidovanih finansijskih izveštaja sa propisanom dokumentacijom za 2017. godinu za sve grupe pravnih lica, čiji je rok za dostavljanje 31. jul 2018. godine.\nPodsećamo, da Zakon o računovodstvu obavezuje matična pravna lica, koja imaju kontrolu nad jednim ili više pravnih lica (podređeno, odnosno zavisno pravno lice), da konsolidovane finansijske izveštaje i propisanu dokumentaciju za 2017. godinu, za ekonomsku celinu, dostavljaju Agenciji isključivo u elektronskom obliku, primenom posebnog informacionog sistema Agencije, potpisane kvalifikovanim elektronskim potpisom zakonskog zastupnika matičnog pravnog lica.\nSve informacije u vezi sa sastavljanjem i dostavljanjem konsolidovanog finansijskog izveštaja nalaze se na stranici Registra finansijskih izveštaja. Sva pitanja u vezi sastavljanja i dostavljanja pomenutog izveštaja mogu se slati mejlom na sledeće adrese: obveznicifi@apr.gov.rs, sd@apr.gov.rs i finizvestaji@apr.gov.rs.“


Mošti Svetoga Vasilija Ostroškog ostaju večeras u Nikšiću, poklonilo im se 20.000 vernika - Sputnjik Srbija\n08:50 29 Oktobar 2020\nMošti Svetoga Vasilija Ostroškog ostaju večeras u Nikšiću, poklonilo im se 20.000 vernika\n19:10 21.12.2019 Preuzmite kraći link\nZbog velikog broja poklonika koji danas na velikom crkveno-narodnom Saboru nisu uspeli da se poklone moštima Svetoga Vasilija Ostroškog, one će večeras noćiti u Nikšiću.\nVernici grada pod Trebjesom moći će da se poklone svecu i u toku večerašnjeg svečanog bdenja i sutra do završetka Svete arhijerejske liturgije u nikšićkom Sabornom hramu, koju će sa sveštenstvom služiti gospoda episkopi budimljansko-nikšićki Joanikije i dioklijski Metodije, sa početkom u devet časova, saopšteno je iz Mitropolije crnogorsko-primorske i Eparhije budimljansko-nikšićke.\nSaopšteno je takođe da se Svetom Vasiliju Ostroškom do trenutka objavljivanja ovoga teksta danas u Nikšiću poklonilo više od 20.000 vernika. Kolone vernika i dalje se slivaju u nikšićki Saborni hram na poklonjenje svetitelju.\nArhiepiskop cetinjski Mitropolit crnogorsko-primorski Amfilohije sutra će sa sveštenstvom Svetu službu Božju služiti u manastiru Ostrogu, sa početkom u osam časova, prenela je Mitropolija crnogorsko-primorska.


Produžen mandat Sudskom savjetu: Većina opozicije napustila salu prije glasanja - Vijesti.me\n41 GLAS "ZA", DAMJANOVIĆ I VUKIĆEVIĆ GLASALI "PROTIV"\nFoto: Screenshot(YouTube) Autori: Ivan Čađenović, Mila Radulović\nNakon što je Venecijanska komisija (VK) dala zeleno svjetlo vladinom predlogu da se produži mandat dijelu članova Sudskog savjeta (SS), Skupština je večeras usvojila izmjene zakona koje to omogućuju.\nZa nove odredbe je glasao 41 poslanik od ukupno 43 prisutnih, jer su nezavisni poslanici Aleksandar Damjanović i Anka Vukićević bili protiv, dok su ostali opozicioni poslanici napustili salu prije glasanja.\nPredsjednik parlamenta Ivan Brajović izrazio je nadu da će to biti deblokirajući mehanizam u slučaju da se ne izaberu novi članovi SS.\nMandat Sudskom savjetu ističe 2. jula, članovi iz redova sudija su izabrani ali je sporno četvoro iz redova uglednih pravnika za koje je potrebna dvotrećinska većina u Skupštini. Pošto opozicija nije pokazala političku volju da učestvuje u izboru, Ministarstvo pravde je predložilo Izmjene zakona o Sudskom savjetu i sudijama, kojima se produžava mandat članovima koje bira parlament.\nZa to postoji ekspertska podrška VK, tijela Savjeta Evrope, na čiji je predlog u zakon uvedena i dvotrećinska većina kako bi se izbjegao politički uticaj tokom izbora članova SS.\nVK je u novom mišljenju podsetila na to, navodeći da je “produženje mandata članova isteklog SS vijeća rješenje koje je usvojilo nekoliko evropskih država”. Oni su takođe skrenili pažnju opoziciji da ne zloupotrebljava to što od nje zavisi kvalifikovana većina, ne sporeći joj da se protivi sadržaju onoga što je na dnevnom redu.\nPotpredsjednik Vlade i ministar pravde Zoran Pažin, koji je zamjenik člana VK i koji je učestvovao u njenom radu kada je zauzela stav, pozvao je juče poslanike da “pokažu odgovornost, profesionalni integritet i demokratsku zrelost i da Skupština izabere četiri člana Sudskog savjeta iz reda uglednih pravnika čime prestaje potreba za deblokirajućim mehanizmom”.\n„Ukoliko to ne bude slučaj, poslužićemo se svi zajedno principom - nužda zakon mijenja“, rekao je Pažin.\nSkupštinski Odbor za politički sistem podržao je vladin predloga izmjena zakona, uz amandmane da se javni poziv za članove SS koji ne dobiju podršku poslanika, ponavlja svaka dva mjeseca do njihovog izbora.\nVladina rješenja opozicija je kritikovala, navodeći da se ruši Ustav koji propisuje mandat članova SS na četiri godine.\nPoslanica Draginja Vuksanović Stanković (SDP) je kazala da ne može biti govora o “nuždi” koja zakon mijenja, već o “sili” koja zakon mijenja”. “Ovo je klasičan primjer kako zakon koji je niži pravni akt od Ustava derogira Ustav države... Kao doktorand pravnih nauka i profesorica na Univerzitetu neću glasati za ovaj Zakon, jer bih time poništila sve svoje diplome”, kazala je ona.\nPoslanik DF-a Predrag Bulatović je kazao da je ovo težak dan za Crnu Goru: “Ovim izmjenama udara se u temelje i bezbjednost Crne Gore”, rekao je Bulatović, ocjenjujući da VK zastupa političke interese geopolitičkih sila.\nPoslanici su večeras usvojili set zakona, koji su bili na dnevnom redu tekuće sjednice.\nJa i moji drugovi i prijatelji mislimo da parlament ubuduce treba bojkotovati jer front , sdpe i ujedinjena zaajedno sa damjanovicem samo cine dekor u skupstini i daju legitimitet vecini jer i sami znaju da ih ne mogu nadglasati i cemu svrha biti u skupstini , i onda oni kazu eto usvojili smo sve sto se od nas trazilo i bila je prisutna opozicija mars naapolje mandicu medojevicu i ostaali.\nhibiskus 4 mjeseca i 3 nedjelje\nmali kucicu pojma nemas .ne vidis dalje od dps nosa,ovo je cista demonstracija sile ili silovanje naroda.\nGola sila!Samo da vidimo dp kad?\nupućen 4 mjeseca i 2 nedjelje\nBrajović opet stavlja predlog da kocka bude okrugla i nada se da to neće smetati lopti. Dno dna.\nMrdalo 4 mjeseca i 2 nedjelje\nSalonski fasizam je sedeci korak u razvoju parlamentarizma u Crnoj Gori


NOVI SISTEM E-FISKALIZACIJE ZA BOLJE POSLOVANJE: O MALOM e-BIZNISU USKORO U NIŠU - TV ZONA PLUS - HD\nNOVI SISTEM E-FISKALIZACIJE ZA BOLJE POSLOVANJE: O MALOM e-BIZNISU USKORO U NIŠU\nнов 12, 2021 bezgotovinsko plaćanje, eFiskalizacija, eTrgovina, mali biznis, NALED, privreda, sinisa mali\nMinistar finansija Siniša Mali prisustvovao je danas predstavljanju karavana podrške za digitalizaciju poslovanja na lokalu „Mali biznis u malom prstu“ u Novom Sadu i poručio da će novi sistem eFiskalizacije poboljšati poslovanje preduzeća.\nMinistar finansija je zahvalio britanskoj ambasadorki i NALED-u na inicijativi koja je realizovana kroz Digitalni karavan, čime se mikro, malim i srednjim preduzećima ukazuje na značaj digitalizacije, kako bi postali još uspešniji i konkurentniji na tržištu.\nFOTO TANJUG/NENAD MIHAJLOVIC/bs\nNaglasio je da Ministarstvo finansija i Vlada Srbije realizuju dve veoma važne inicijative – uvođenje novog sistema fiskalizacije i uvođenje elektronskih faktura. Istakao je da poreski obveznici neće imati trošak prelaska na novi model fiskalizacije, pošto je država obezbedila sredstva za subvencije u ukupnom iznosu od šest milijardi dinara.\n„Novi sistem fiskalizacije počeo je da se primenjuje od 1. novembra, a prelazni period je do kraja aprila naredne godine. Do sada se prijavilo više od 35.000 obveznika fiskalizacije i očekujem da će se do kraja aprila uspešno prijaviti svi koji treba da postanu deo tog sistema. Ponoviću da je postojeći sistem fiskalizacije iz 2003. godine i da je potpuno zastareo. Država pokriva prelazak na novi model fiskalizacije i to sa po 100 evra po uređaju i još 100 evra za svaki objekat. Subvencije smo već počeli da isplaćujemo na nedeljnom nivou“, objasnio je on.\nMali je napomenuo da novi sistem fiskalizacije omogućava bolje poslovanje onima koji posluju u skladu sa zakonom, jer pruža efikasnije mehanizme za borbu protiv nelegalne konkurencije i sive ekonomije.\nOsvrnuo se i na uvođenje sistema elektronskih faktura, što je, kako je objasnio, rezultat osluškivanja privrede.\n„Najvažniji razlog zbog kojeg uvodimo taj sistem je da se ubrza povraćaj PDV-a. Povraćaj PDV-a će se raditi istog dana, bez čekanja, bez bilo kakvih dodatnih kontrola, što upravo i jeste jedan od najvažnijih zahteva privrede“, naveo je on.\nNapomenuo je da je Srbija ostvarila veliki uspeh u proteklih 18 meseci, bez obzira na najveću globalnu krizu ikada, izazvanu pandemijom virusa korona.\n„Mi smo iz te krize, kada je ekonomija u pitanju, izašli kao pobednici. I to ne govorim samo zbog tri paketa pomoći privredi i građanima za šta je država izdvojila oko osam milijardi evra, već zbog toga što osluškujemo kako bismo videli šta su problemi i nedoumice. Gledamo na koji način možemo da izađemo u susret, da unapredimo poslovanje privrede, kako bi se otvarala nova radna mesta“, rekao je on.\nZaključio da je to način da se obezbede veće stope rasta, od čega zavisi i bolji životni standard građana, odnosno veće plate i penzije.\nKARAVAN STIŽE U NIŠ U JANUARU SLEDEĆE GODINE\nDirektorka Izvršne kancelarije NALED-a Violeta Jovanović je istakla da će Digitalni karavan do kraja januara obići pet gradova, odnosno da će pored Novog Sada, stići i u Valjevo, Niš, Kragujevac i Kruševac.\n„Cilj nam je da u okviru ovog karavana pružimo direktnu stručnu podršku za najmanje 500 privrednika, malih biznisa, vlasnika radnji i preduzetnika, kojima želimo da pomognemo da unaprede i digitalizuju poslovanje. Reč je o konkretnoj podršci, jer će za početak, uz pomoć naših stručnjaka svoje objekte ubaciti na Gugl mape, da bi njihovi biznisi bili vidljivi tržištu i klijentima“, rekla je ona.\nNapomenula je da je još jedna od bitnijih aktivnosti uvođenje onlajn prodaje, kao i priprema za novi sistem fiskalizacije.\nDA MALI BIZNISI KORISTE NOVE TEHNOLOGIJE\nAmbasadorka Velike Britanije u Srbiji Šan Meklaud primetila je da su mali biznisi najmanje vidljivi, ali da su bitni za zdravu privredu i društvo.\n„Lepo je što danas pričamo o njima. Kroz našu podršku ovom projektu pomoći ćemo da oni postave svoj biznis na elektronsku mapu, da koriste nove tehnologije i prodaju preko interneta. Republika Srbija radi na izgradnji snažnije ekonomije, želi da bude atraktivna destinacija za investicije, a mi želimo da pomognemo“, istakla je ona.\nDodaje da digitalizacija privrede igra važnu ulogu, jer pored efikasnosti, ima potencijal da bude zelenija, što je dobro za kompanije, građane, vladu, kao i za poslovno okruženje, zaključila je Šan Meklaud.\nPRVA ŽENA ELEKTRIČAR I VATROGASAC? NEUSTRAŠIVA RUSKA PRE 70 GODINA (VIDEO)


NSinfo: Voša osvojila titulu pa smenila trenera - odlučeno na vanrednoj sednici Upravnog odbora\nVoša osvojila titulu pa smenila trenera - odlučeno na vanrednoj sednici Upravnog odbora\nDosadašnjem šefu stručnog štaba Nedžadu Osmankaču neće\nbiti produžen ugovor, odlučeno je na vanrednoj sednici Upravnog odbora, koja je održana u ponedeljak, 30. aprila. Naime, takav predlog usvojen je i na redovnoj sednici održanoj 26. aprila, dok je na vanrednoj odluka i ozvaničena. U narednih desetak dana Upravni odbor će doneti i odluku o novom šefu stručnog štaba i saradnicima.\nSvoje viđenje sezone izneo je direktor Nikola Salatić istakavši da je prvi cilj, osvajanje prvenstva, ostvaren, ali da je sezona mogla biti uspešnija.\n– Nedžad Osmankač je kao šef stručnog štaba uradio veliki posao osvajanjem dve uzastopne titule. Bilo je propusta na evropskoj sceni i u kupovima, ali važno je to što su titule vratile Vojvodinu na željeni put. Klub je Osmankača podržao u najtežim trenucima, posle poraza u Tuluzu i u polufinalu Kupa Srbije. Ipak, konstatovano je da su mladi igrači mogli možda više da napreduju, pa je zato i odluka Upravnog odbora takva, kako bismo našli način za njihov još veći napredak i ostvarenje evropskih ambicija. Zahvaljujemo se Nedžadu Osmankaču na svemu, on je dete Vojvodine i možda će ostati ovde u drugoj ulozi. Sa svojim referencama on može da se pokaže i u inostranstvu, ali ukoliko ne ode vrata kluba će mu uvek biti otvorena – istakao je Salatić.\nSportski direktor Slobodan Boškan potvrdio je zvaničnu odluku sa vanredne sednice Upravnog odbora da saradnja sa Nedžadom Osmankačem kao šefom stručnog štaba neće biti nastavljena.\n– Mislim da je osvajanjem titule Osmankač uradio dobar posao. Bilo je stvari tokom sezone, koje su bile sastavni deo rada sa seniorskom ekipom, koje su mogle bolje da se urade, ali je titula uspeh i važna je kako za klub, tako i za igrače i trenera. Nežad Osmankač je pokazao kvalitet i želim mu da to potvrdi i u inostranstvu, Mi radimo na dovođenju novog šefa stručnog štaba. To mora da bude neko ko će dobro ukomponovati mlade i iskusnije, tako da to bude uspešno na domaćoj i međunarodnoj sceni. Nastavljamo kurs afirmacije mladih igrača, koji treba da stasaju za Vojvodinu i za reprezentaciju.


Janko nastavlja da vređa policiju! - SUP - Strukovno udruženje policije\nPredsednik Pokreta za preokret Janko Veselinović nastavlja sa neistinama i blaćenjem policije. Direkcijom policije rukovodi direktor policije. Rukovođenje i odgovornost se zasniva na načelu jednostarešinstva i subordinacije.\nDakle, policijom ne komanduju „neki ćelavci za koje je pitanje ko su i šta su“! Uostalom primitivno je i nekulturno nazivati nekog „ćelavcem“ i deliti epitete na osnovu fizičkog izgleda. Previše je jadno sve to, gospodine Veselinoviću.\nObavljenje policijskih poslova zasniva se na načelima profesionalizma, depolitizacije, saradnje, ekonomičnosti, efikasnosti, zakonitosti u radu i ostalo.\nStrateški cilj Direkcije policije jeste izgradnja savremene, efikasne, funkcionalne i visoko profesionalizovane policije koja će uživati veliko poverenje građana.\nDisciplinska odgovornost određena je IX glavom Zakona o policiji i policijski službenici i ostali zaposleni u Ministarstvu odgovaraju samo za povredu službene dužnosti ako poslove i zadatke ne obavljaju savesno, strucno i u predvidenim rokovima, ako se ne pridržavaju Ustava, zakona, drugih propisa i pravila o ponašanju za vreme službe, kao i za povrede kojima izvan službe narušavaju interese i ugled Ministarstva.\nNeistinit je i zlonameran navod da će se pokrenuti disciplinski postupak protiv policajca koji je pustio Veselinovića da ode iza ograde samo zbog pružanja podrške Bošku Obradoviću, koji više ne zna šta će od sebe pa sada štrajkuje glađu.\nVeselinović se već ranije deklarisao kao manipulator i čovek koji ima animozitet prema policiji (navodeći da bi trebalo ukinuti žandarmeriju). Nije prvi put da Veselinović vređa inteligenciju građana i omalovažava policajce koji rade svoj posao. Tako je umišljajno podmetnuo fotografiju snimljenu u Parizu tokom proslave pobede na Svetskom prvenstvu u fudbalu prikazujući ih na svom Tviter profilu kaonepreglednu kolonu sa protesta u Beogradu.\nŠta reći više o takvom čoveku i njegovim motivima…


Zlatna plaketa za flautistkinju Mariju Obradović | Kolubarske\nMarija Obradović na takmičenju u Holandiji (foto: Muzička škola)\nZlatna plaketa za flautistkinju Mariju Obradović\nJedna od najtalentovanijih učenica u istoriji valjevske muzičke škole, flautistkinja Marija Obradović, učenica 4. razreda OMŠ u klasi prof. Aleksandra Burkerta, donela je u Valjevo još jedno vrhunsko odličje, ovaj pšut, sa međunarodnog takmičenja u Ljubljani.\nOva talentovana devojčica je nastupila na 4. međunarodnom takmičenju mladih flautista "Emona" na konzervatorijumu za glazbu i balet, i u velikoj konkurenciji uz sjajnu klavirsku saradnju prof. Olivere Pantelić uspela da osvoji zlatnu plaketu.\nOvo priznanje nije prvi veliki uspeh Marije Obradović na "međunarodnom" terenu. Iza nje su visoke, uglavnom prve nagrade osvojene u Italiji, Holandiji, Makedoniji kao i na desetine nagrada, najvećim delom laureata na republičkim i međunarodnim takmičenjima u zemlji i nagrada na koju je MŠ "Živorad Grbić!" posebno ponosna, zvanje apsolutnog pobednika 18. mešunarodnih susreta flautista "Tahir Kulenović" održanih u Valjevu, 2016. godine.\n"Mlada umetnica sa svojih 11 godina poseduje harizmu, muzikalnost i virtuozitet koji krase vrhunske zrele umetnike i iskreno se nadamo da će joj društvene okolnosti u budućnosti doneti tretman kakav njen talenat sa pravom zaslužuje", kaže mr Suzana Radovanović Perić, direktorka valjevske MŠ "Živorad Grbić"\nBez kraja Pre 1 dan 11 sati


Pripadnik KFOR-a kod prelaza Jarinje, septembar 2011.\nKosovo je spremno da nastavi dijalog o tehničkim pitanjima sa Srbijom, potvrdila je u utorak šefica kosovskog pregovaračkog tima Edita Tahiri, nakon sastanka sa posrednikom EU u dijalogu Kosova i Srbije, Robertom Kuperom.\nZamenica premijera, Tahiri, kazala je da je zvaničnika EU upoznala sa stavom Prištine da se u pregovore ne ubacuju političke teme. Ona je kazala da se i Kuper složio da se tokom dijaloga ne može razgovarati o zahtevima Srbije, odnosno o pronalasku rešenja za granične prelaze 1 i 31 na severu Kosova.\nTajna srpskog predloga za sever Kosova\n“U razgovorima sa Beogradom, g. Kuper se ponovo suočio sa zahtevima srpske strane da pitanje carinskih prelaza bude predstavljeno u tehničkom dijalogu, što je EU odbila. I u tome se slažemo sa EU, odnosno da o pitanjima državnog suvereniteta nećemo razgovarati sa susednom državom“, kazala je Tahiri.\nIako je Edita Tahiri kazala da će se dijalog o tehničkim pitanjima nastaviti, navodi da još uvek nije poznat datum kada se može održati sledeća runda razgovora.\nKuper se nakon sastanka sa kosovskim zvaničnicima nije obratio medijima, ali je rečeno da će EU ponovo razgovarati sa srpskom stranom o tome da li će se složiti da nastavi dijalog, ali bez uključivanja političkih tema koja su u vezi severa Kosova.\nStefanović: Dogovor o severu sa međunarodnom zajednicom\nSa druge strane, šef srpskog pregovaračkog tima, Borislav Stefanović, u razgovoru za RSE kaže da su teme severa Kosova neizbežne i da će se otvoriti kad-tad jer su one ključ za rešavanje kosovskog problema.\nBorislav Stefanović sa Robertom Kuperom u Beogradu, oktobar 2011.\nOn sa jedne strane naglašava da je Beograd spreman da nastavi dijalog, a sa druge kaže da se pre sledeće runde moraju pronaći obrisi rešenja situacije na severu sa međunarodnom zajednicom.\n"Što se tiče dijaloga sa Prištinom mi smo spremni da ga nastavimo, u najkraćem mogućem roku, naravno čim napravimo obrise budućeg rešenja za prelaze Jarinje i Brnjak, što svakako će biti tema naših dogovora sa međunarodnom zajednicom, jer je očigledno da Priština ne želi da se bavi gorućim problemom na severu koji postoji. Tako pokazuje koliko je odgovorna prema onome šta se dešava tamo i koliko suštinski ne želi da reši tu krizu“, kazao je on.\nRSE: Da li to znači da nećete prihvatiti da sednete za sto a dok se ne reši situacija na severu?\nStefanović: Trebaju da se naprave obrisi tog rešenja i pre nego što se sednemo za sto, tako da će svi biti, u suštini, na dobrim pozicijama, i svako će uspeti da ostvari svoj interes. Mi to želimo, i smatramo da moramo učiniti sve da ovu krizu rešimo hitno da ne da pričamo o nekim drugim temama u senci događaja na severu.\nRSE: Na koji način mislite da se može doći do takvih obrisa s obzirom da Priština i EU ne prihvataju da se o severu govori tokom tehničkog dijaloga?\nStefanović: O tome se očigledno neće pričati tokom postojećeg dijaloga, ali se o tome i te kako razgovara i to vrlo duboko i vrlo detaljno. Nije tačno da ne želi o tome da se priča, naročito nije tačno da o tome ne želi da priča međunarodna zajednica.\nŠefica pregovaračkog tima Tahiri je takođe kazala da je od posrednika Kupera zatraženo da tokom sledeće runde razgovora, Evropska unija odredi rok kada će oceniti sprovođenje postignutih sporazuma do sada.


Košarkaška reprezentacija Rusije, košarkaška reprezentacija Južne Koreje\nNajbolji u pobedi evropske selekcije bio je Andrej Voroncevič sa 13 poena, sedam skokova i četiri asistencije.\nRusi su odlično otvorili meč i već u prvom kvartalu igrali na granici dvocifrenog plusa. Sredinom tog perioda selekcija Rusije napravila je seriju od devet vezanih poena kojom je povela 20:7. Košarkaši su uspeli da pojačaju ritam i smanje zaostatak do kraja perioda. Do poluvremena, azijska selekcija uspela je da razliku spusti na svega tri razlike i zagarantuje uzbudljiv nastavak.\nMeđutim, treća deonica je usled novog sjajnog perioda igre Rusa rešila meč. Izabranici Sergeja Bazareviča su se ponovo odlepili i stigli do novog dvocifrenog plusa. Rusi su u poslenjoj četvrtini uspeli da sačuvaju prednost i nisu dopustili Južnoj Koreji da priredi iznenađenje.\nSem Voronceviča, dvocifreni su u sastavu Rusije bili Vitali Fridzon koji je takođe imao 13 poena, ali i Andrej Zubkov i Mihail Kulagin sa po 11. Guna Ra je na drugoj strani imao dabl-dabl učinak, 19 poena i deset skokova, dok je Daesung Li ubacio 17 poena.\nHala i navijači pred meč sa Filipinima


Trener Željko ponovo na mestu uspeha\nponedeljak, 05 avgust 2019 12:51\nJednoglasnom odlukom Upravnog odbora Košarkaškog kluba "OMLADINAC" na mesto trenera prvog tima ,seniorske ekipe kluba imenovan je dugogodišnji dokazani stručnjak i veliki zaljubljenik u košarku Željko Šušteršić-Šuško ! Željko je i predsednik kluba i bio je jedan od prvih trenera nakon osnivanja kluba,pa se može reći da je pravo rešenje u trenutnoj situaciji. Koncepcija i vizija ljudi u klubu i trenera Željka se u potpunosti podudaraju ,da ekipu čine mladi igrači i da tim bude sastavljen od naše dece ,igrača iz Podunavlja i okoline . S obzirom na jako otežanu situaciju zbog rekonstrukcije naše sale ,biće poteškoća i ekipa će veći deo sezone morati igrati i trenirati u drugim ,okolnim salama ali Željko je bez dileme kao i do sada uvek,prihvatio da pomogne klubu i svojim znanjem,iskustvom i velikom energijom koju uvek ima doprinese koliko može .\nStav kluba je da prvi tim Omladinca ove sezone nema nikakav rezultatski imperativ .\nTrener Željko pored seniorske ekipe biće kao i uvek tu na raspolaganju svim ostalim ekipama i trenerima u smislu stručnog rada i vodiće kadetsku i pionirsku ekipu .\nŽeljko je počeo bavljenje košarkom u KK Zadar,potom OKK Beograd ,PSG Pforzheim (Nemačka), KK Lifam St.Pazova ,kratko Omladinac N.Banovci i na kraju OKK Dunav St.Banovci gde je i završio sa igračkom karijerom .\nTrenerski ,Željko je počeo prvo u Banovcima ali ubrzo je stigao poziv u Barmer TV Wuppertal (Nemačka) gde je radio sa mlađim kategorijama ,posle bio pomoćni trener u ženskoj ekipi koja se takmičila u ženskoj Bundes ligi. Nakon dve godine vraća se u Srbiju i tadašnja uprava ga angažuje u našem klubu. Od tada Omladinac beleži veliki uspon i istorijski plasman u tada Drugu Srpsku ligu ,grupa Sever. Na EP u košarci 2005. godine u našoj zemlji Željko je bio uz Nemačku reprezantaciju kao tim menadžer ,zadužen za organizaciju i komunikaciju sa organizatorom.\nOd 2014. do 2016. godine bio je trener bundes ligašu u BG Gottingen (Nemačka) gde je bio zadužen za rad sa mladim igračima,vodio mladi seniorski tim i bio glavni trener za individualni rad. Od kraja 2016. godine vratio se u Srbiju i ponovo je angažovan u KK Omladinac .\nU sezoni 2017/2018 ŽKK Stara Pazova je angažovala trenera Željka kako bi ostvarili zacrtane ciljeve u toj sezoni i sa seniorskom ekipom ostvaren je plasman u viši rang takmičenja a kadetska ekipa osvojila je četvrto mesto u Jedinstvenoj kadetskoj ligi Srbije !\nRadio je i radi na mnogim kampovima u zemlji i inostranstvu.\nMože se reći da je Željko prepoznatljivo lice Omladinca i još jednom se pokazalo da voli klub i da u je u bilo kojoj situaciji tu za pomoć !\nPoslednje ažurirano ponedeljak, 05 avgust 2019 15:27


Izlaznost u Nišu do podneva 14,48 odsto\nPočetak/IZBORI 2022/Izlaznost u Nišu do podneva 14,48 odsto\nNiške Vesti16. aprila 2022.\nNa četiri biračka mesta u Nišu na kojima gradjani glasaju na ponovljenim izborima, izlaznost do podneva je bila 14,48 odsto, kazali su u Gradskoj izbornoj komisiji.\nPrema rečima predsednice GIK-a Danijele Milićević sa zakašnjem je krenulo glasanje na biračkom mestu broj 11 u opštini Pantelej, ali će zato gradjani moći da glasaju i nakon 20.00 sati, kada će biti zatvorena preostala tri biračka mesta.\nPravo glasa na ponovljenim izborima u Nišu ima oko 4.500 birača.\nNa biračkom mestu broj 7 u gradskoj opštini Crveni Krst ponovo se glasa za predsedničke i parlamentarne izbore, a na biračkim mestima 13 u opštini Niška Banja i 11 i 23 u opštini Pantelej ponavlja se gasanje za predsednika Srbije.\nNa izborima održanim 3. aprila na birališta je izašlo oko 60 odsto gradjana Niša.\nPonavlja se glasanje na četiri biračka mesta u Nišu\nZašto je moja opcija SUVERENISTI i Zdrava Srbija\nRadikali predali listu za lokalne izbore u Doljevcu